ועדת הכלכלה, כנסת 20, פרוטוקול מספר 711, 2018-03-04 10:00

איתן כבל: שלום לכולם, אני מתכבד לפתוח את הדיון.

איתן כבל: איך כתוב?

איתן כבל: בעת ההיא – המשכיל יידום.

איתן כבל: אז אני מעדיף לא לומר אף מילה ולצאת לדרך.

איתן כבל: ברשותכם, נתחיל בעניין של הפקות מקומיות עבור קהילת יוצאי אתיופיה בהתאם לסעיף 26(ו)(2) בחוק התקשורת בזק ושידורים, התשמ"ו-1982.

איתן כבל: אני מבקש שמנהלת הוועדה תאמר כמה מילים קודם כל.

לאה ורון: אני רוצה להתייחס לדיונים שהתקיימו בוועדה המשותפת לוועדת הכלכלה וועדת הכנסת בראשותו של חבר הכנסת יואב קיש.

לאה ורון: בפרוטוקול ואף ברחבי הכנסת נאמר שנציגי ערוץ IET, ערוץ ישראלי-אתיופי לא הוזמנו לדיונים.

לאה ורון: חשוב לי מאוד להזכיר שלפחות בשלוש ישיבות – ורשום לי גם עם מי דיברו: דיברו עם לילך, דיברו עם רותי עמיאס, דיברו עם לגסה פאסיל, עם נציגים שונים מהערוץ האתיופי והם הוזמנו לישיבות הוועדה.

לאה ורון: חשוב מאוד שזה ייאמר ויירשם בפרוטוקול למען שנסיר את הספק שנציגים של הערוץ לא הגיעו לדיון.

איתן כבל: חבר הכנסת נגוסה, בבקשה.

אברהם נגוסה: אדוני היושב-ראש, חברי.

אברהם נגוסה: הנושא – יש חוק שנחקק בכנסת ישראל ב-2011 וכוונת המחוקק ברורה מסעיף 1 ו-2.

אברהם נגוסה: אם יש צורך אני יכול לקרוא את החוק.

אברהם נגוסה: חוק תקשורת בזק ושידורים, תיקון מספר 51, התשע"א-2011: "(א), לשם עידוד הפקות מקוריות בשפות האמהרית ותיגרינית בעבור קהילת יוצאי אתיופיה בישראל (בסעיף זה – הקהילה), ולצורך סיוע בהשתלבותם והסתגלותם של חבר הקהילה בחברה ייקבע תקציב שנתי בסך של 4.8 מיליון שקלים חדשים בחוקי התקציב.

אברהם נגוסה: בסעיף זה – כספי תמיכה.

אברהם נגוסה: ב.

אברהם נגוסה: המועצה תחלק את כספי התמיכה לצורך מימון הפקות מקומיות שישודרו בערוצים המשדרים בשפה האמהרית או התיגרינית מחצית מזמן השידור שלהם לפחות, ובלבד שזמן השידורים כאמור לא יפחת מ-12 שעות ביום במשך 6 ימים בשבוע.

אברהם נגוסה: לעניין זה לא יובאו בחשבון שידורים בשפה אחרת המלווים בכתוביות ובשפה האמהרית או התיגרינית".

אברהם נגוסה: אפשר להמשיך הלאה.

אברהם נגוסה: אני אומר פה שהכוונה של המחוקק זו המטרה שתהיה בשפה האמהרית וישודר בתחנות שמשדרים לפחות 12 שעות ביום בשפה אמהרית או תיגרינית.

אברהם נגוסה: לכן אני לא רואה את הרצון ואני גם לא רואה את היתרון לקהילה כאשר החוק באופן ברור מגדיר מה הכוונה, מה התכלית.

אברהם נגוסה: לכן אני מבקש להוריד את זה מהסעיף במסגרת חוק ההסדרים.

אברהם נגוסה: גברתי, מה שאמרת, מנהלת הוועדה – לפי הבנתי, כששאלתי למה לא הגיעו נאמר לי שנכון שקיבלו הזמנות כמו שהם מקבלים באופן רגיל, אך לא נאמר - -

לאה ורון: - - - בשיחות טלפון גם.

אברהם נגוסה: - - אבל לא נאמר במפורט שהנושא שלהם יידון בוועדה.

אברהם נגוסה: זה מה שאמרו לי, והנציגים יכולים להסביר.

איתן כבל: אני רוצה, חבר הכנסת נגוסה, כדי להבין – איך השינוי שהתקבל בוועדת קיש משפיע ופוגע לשיטתך ולשיטת מנהלי הערוץ בכוונת המחוקק המקורית.

אברהם נגוסה: לשיטתי, מה שיכול לפגוע – אם ישודר בתחנות אחרות זה לא ישודר בזמן פריים.

אברהם נגוסה: הכוונה פה שהציבור יקבל בזמן פריים.

אברהם נגוסה: הם ישדרו את זה.

אברהם נגוסה: בניגוד להוט הם לא משדרים בשפה האמהרית או התיגרינית.

אברהם נגוסה: הם יכולים לשדר את זה בכל שפה, 1 לילה, 2 בלילה, 3 לפנות בוקר – הציבור לא ייהנה, לא יקבל.

אברהם נגוסה: זה אחד.

אברהם נגוסה: לכן חשובה מאוד המטרה שהציבור יקבל את השידור בפריים טיים.

פאסיל לגסה: מה שאני אומר – תראו, החוק יצא ואמר במפורש שצריך להיות משודר בערוצים שמשדרים - - -

איתן כבל: יש לי בקשה – תתמקד בעניין של איך התיקון פוגע בך.

פאסיל לגסה: אני אסביר, אני אסביר.

פאסיל לגסה: התיקון יכול לפגוע.

פאסיל לגסה: ברגע שמחולק הכסף כל אחד חושב שמשדרים אותו בערוץ 2, בערוץ 10, בערוץ 9- אני לא יודע איפה, אז הוא הולך לכל המקומות, אז הוא לא מגיע אלינו, לשידור.

פאסיל לגסה: אצלנו רוב האוכלוסייה מחוברת לערוץ שלנו.

פאסיל לגסה: אפשר גם להוכיח את זה.

פאסיל לגסה: גם מה שחבר הכנסת נגוסה הסביר – עניין הפריים טיים.

פאסיל לגסה: בסופו של דבר לפי החוק אנחנו צריכים לתת שירות לקהילה.

פאסיל לגסה: אישה שמנקה בית, שעובדת קשה, לא תחכה לשעה 2 לראות תוכנית בערוץ 10.

איתן כבל: מה שאדוני אומר, בעצם, שהתיקון הזה משמעותו שאין חובה להקרין את זה בפריים טיים אצלכם בערוץ, שלשם זה הערוץ הוקם, ושידור גם בתוך הלילה, כיוון שלא בדיוק - --

פאסיל לגסה: בלילה וגם ביום.

איתן כבל: גם ביום.

איתן כבל: לא בשעות שבו - - - אתם עלולים להיפגע.

פאסיל לגסה: אני אומר – שיהיה ערוץ אחר, אין לי בעיה.

פאסיל לגסה: שיקום ערוץ אמהרי שישדר 12 שעות.

פאסיל לגסה: חוץ מזה החוק הזה לא לעידוד יצירה של קולנוע לצעירים.

פאסיל לגסה: החוק הזה בא לעשות הרבה דברים אחרים, יש הסבר לחוק.

פאסיל לגסה: המטרה לשנות את זה ליצירה של צעירים, שצריך לשדר אותם במקומות אחרים.

פאסיל לגסה: זה לא הולך ככה.

פאסיל לגסה: לפי השינוי הזה מתעלמים מהאוכלוסייה המבוגרת שרוצה שיהיה משודר באמהרית.

פאסיל לגסה: רוב האוכלוסייה, 75% מהאוכלוסייה עדיין מתקשה בעברית.

פאסיל לגסה: אם ככה אפשר גם לעשות הפקות ותמיכות בערבית ולשדר אותו ברוסית.

פאסיל לגסה: זה בדיוק ככה.

פאסיל לגסה: זה לא הגיוני.

פאסיל לגסה: זה מראה על זלזול, זו פטרונות מוחלטת.

איתן כבל: פאסיל, פטרונות זה כשלא דוברי השפה מציעים.

איתן כבל: זה לא היה במקרה הזה.

איתן כבל: אני אומר את זה רק כדי שאנחנו נסדר את העניין.

איתן כבל: מה שנאמר, צודקת היועצת המשפטית – כדי שיובהר, כי הפרוטוקול לא מבין רמזים, שמי שהציע את ההצעה הזו – מפיקה אתיופית.

איתן כבל: אני עוד לא נכנס לתוך - - -

פאסיל לגסה: אל תתייחס.

איתן כבל: לא, אני אומר לגבי ההתנשאות.

איתן כבל: התייחסתי רק לעניין הזה.

איתן כבל: לכן, זה לא בא מהמקום הזה.

איתן כבל: נקודת המוצא היתה שלפחות מי שנכח כאן בא מתוך מקום של מחשבה ורצון לעשות עוד יותר טוב.

פאסיל לגסה: להפך.

פאסיל לגסה: אל תיכנס לזה.

איתן כבל: תן לי בבקשה.

איתן כבל: אני אכנס לזה כי תפקידי להיכנס לזה, כדי להבין במה - - -אני לא מתכוון ברמה האישית.

איתן כבל: אני רק יכול לומר לך דבר אחד, לך ולחבר הכנסת אברהם נגוסה – זה לא בא מתוך איזה סוג של קונספירציה.

איתן כבל: הציגו בפנינו כאן נקודה שהיה מי שחשב או שיכנע שזה יכול לסייע ולקדם את היצירה האתיופית והתיגרינית.

איתן כבל: זה בא רק מהמקום הזה, לא היו לזה שום סיבות אחרות.

איתן כבל: אם אדוני, מנהל הערוץ, אומר שלא רק שזה לא נותן את התוצאה המקווה אלא שזה פוגע בנקודת היסוד של הקמת ערוץ, אז בואו נשמע קודם כל את הנהלת הכבלים והלוויין.

איתן כבל: בבקשה.

יפעת בן חי שגב: אני יו"ר המועצה לשידורי כבלים ולוויין.

יפעת בן חי שגב: אני רוצה ברשותכם לתת כמה עובדות רקע כדי שנבין את כל הנושא הזה של שידורים בשפה האמהרית והתיגרינית, יצירה בשפה האמהרית והתיגרינית.

יפעת בן חי שגב: נכון להיום במדינת ישראל יש ערוץ אחד בלבד שמשדר בשפה האמהרית והתיגרינית.

יפעת בן חי שגב: הערוץ הזה הוא ערוץ בתשלום.

יפעת בן חי שגב: הוא נוסף והוא נתון למנויי הוט ויס שכמובן נדרשים קודם כל לשלם מנוי לחבילת בסיס או יסוד, לפי בחירתם, ועליה להוסיף עוד תשלום על הערוץ הזה.

איתן כבל: כמה הוא עולה?

יפעת בן חי שגב: נדמה לי ש-18 שקלים.

קריאה: לא.

קריאה: 16 שקלים.

יפעת בן חי שגב: בנוסף לחבילה הבסיסית שכל אחד בוחר.

יפעת בן חי שגב: אז נתחיל בזה שלצערנו, הערוץ הזה לא פתוח לכלל האזרחים במדינת ישראל ובוודאי לא לכלל האזרחים יוצאי אתיופיה דוברי האמהרית והתיגרינית שזה לא מצב אידיאלי, אני משערת שיסכימו אתי גם נציגי העדה.

יפעת בן חי שגב: המצב האידיאלי עוד פחות הוא העובדה שהם נדרשים לשלם דמי כניסה עוד קודם שהם יוכלו לצרוך את הערוץ הזה.

יפעת בן חי שגב: אז קודם כל, זה הרקע.

יפעת בן חי שגב: נכון שמדינת ישראל מקצה בצדק רב, מפני שהיא בהחלט רואה את זה בסדרי העדיפויות שלה כפי שהחוק אומר, לקדם ולסייע להשתלבות והסתגלות של חברי הקהילה בחברה.

יפעת בן חי שגב: להבנתי, זה בכלל החברה הישראלית, בוודאי לא בחברה של יוצאי אתיופיה בלבד.

יפעת בן חי שגב: אי לכך ובהתאם לזאת אני מצטערת, אבל אני חולקת על עמדת הערוץ ואני אומר גם מדוע, מפני שהמצב היום שבו אותם כספים שהם כספי מדינה בסך כ-5 מיליון שקלים בסופו של דבר ינותבו רק לשידור בערוץ שכפי שהסברתי – הוא לא נחלת הכלל, הוא ערוץ נוסף, בתשלום, הוא לא מצב ראוי ונכון מבחינת התכלית בלבד.

יפעת בן חי שגב: אני מתייחסת רק לתכלית החוק.

יפעת בן חי שגב: בהיבט הערכי של הדבר - - -

אברהם נגוסה: אני יכול לשאול אותך שאלה?

יפעת בן חי שגב: אני אסיים אז אני אענה לך.

אברהם נגוסה: בנקודה הזו - האם אתם - - -אני מבין שיש מכרז.

אברהם נגוסה: במכרז, כל היוצרים מהקהילה משתתפים.

אברהם נגוסה: אתם נותנים לפי המכרז.

אברהם נגוסה: האם אתם נותנים יותר תשלום לערוץ בגלל שהוא משדר - - -

יפעת בן חי שגב: לא, ממש לא.

יפעת בן חי שגב: למדינה אסור להעביר כספים מגופי שידור.

יפעת בן חי שגב: מדינת ישראל - - -

פאסיל לגסה: - - -

אברהם נגוסה: הם מתמודדים כמו כל היוצרים, והם לא מקבלים, במיוחד מכם בגלל שהם משדרים בשפה.

אברהם נגוסה: לכן אני רוצה שתסבירי.

יפעת בן חי שגב: חבר הכנסת הנכבד.

יפעת בן חי שגב: אני במקרה גם משמשת כיו"ר ועדת התמיכות.

יפעת בן חי שגב: לא אני ולא קודמי מפרשים את תכלית התמיכות הזאת כתמיכה בערוץ.

יפעת בן חי שגב: למיטב ידיעתי אין שום ערוץ טלוויזיה במדינת ישראל שממומן על ידי המדינה.

יפעת בן חי שגב: התכלית של התמיכות זה לסייע ליצירה בשפה האתיופית ולהגביר את שילובה בחברה.

יפעת בן חי שגב: ואנחנו סבורים שהאופן להגביר ולסייע בהשתלבות הקהילה בחברה היא דווקא בפתיחתה לקהלים אחרים ולא בשימור הגטו, תסלח לי, הגטו התרבותי הזה בדמות ערוץ הטלוויזיה בשפה האתיופית שמונגש לא לכלל האזרחים ולא בחינם.

יפעת בן חי שגב: זו עמדתנו.

אברהם נגוסה: - - - מבין אמהרית?

אברהם נגוסה: הוא מבין תיגרינית?

אברהם נגוסה: כוונת המחוקק - - - היא רוצה לחלק את זה לכולם.

רעיה עדני: אני אגיד שמהנתונים שיש בידינו יש חשיפה מאוד מאוד נמוכה לשידורים שיש בערוץ.

רעיה עדני: אנחנו חושבים שזה ממש מאבד את התכלית, כמות הצפיות שאנחנו מכירים שיש בערוץ האתיופי היא מאוד מאוד נמוכה ואנחנו חושבים שזה בזבוז כספים – מידת החשיפה של ההפקות שממומנות על ידי המדינה.

רעיה עדני: אני חושבת שהתכלית של הכסף הזה – שוב, לא הורדנו שקל ממנו – היא לעזור בשילוב של האוכלוסייה ולהנגיש את מה שקורה --

אברהם נגוסה: את יכולה לנקוט באחוזים?

אברהם נגוסה: הוא אומר 85%.

איתן כבל: אנחנו רק שומעים.

איתן כבל: בשלב הזה אנחנו רק מקשיבים.

רעיה עדני: לצערי הנתונים האלה הם לא נתונים שחשופים לכל ואני לא יכולה לפרט אותם כאן.

אברהם נגוסה: למה?

אברהם נגוסה: זו הכנסת.

אברהם נגוסה: למה את צריכה להסתיר?

אברהם נגוסה: אם אמרת כבר ויש לך את הנתונים – את חייבת לחשוף את זה לכנסת.

איתן כבל: למה לא חייבים להציג את הנתונים?

רעיה עדני: לא, זה סוד מסחרי ואסור לי.

רעיה עדני: אם הוט או יס ירצו - - -

איתן כבל: טוב, אוקיי.

איתן כבל: אנחנו נברר את זה.

איילת נחמיאס ורבין: זה לא נתונים שלה, זה מה שהיא אומרת.

אברהם נגוסה: איך אני יכול לסמוך על זה?

רעיה עדני: אם זה היה הנתונים שלי בשמחה הייתי משקפת.

רעיה עדני: משפט נוסף - חוץ מזה, מדובר בכספים שהולכים לכיסו ולשימושו של בן אדם יחיד, ערוץ יחיד, בעלי ערוץ פרטיים.

רעיה עדני: אין אף ערוץ אחר שיכול ליהנות מהתמיכות האלה.

רעיה עדני: אנחנו חושבים שאף ערוץ אחר לא יכול ליהנות מהתמיכות האלה, אין תוחלת לערוצים נוספים.

אברהם נגוסה: איך?

אברהם נגוסה: את יכולה להסביר לי?

אברהם נגוסה: תסבירו איך זה הולך לערוץ.

אברהם נגוסה: צריכים להתמודד במכרז.

איתן כבל: זה שאתה תבין זה יפה, אבל אנחנו גם צריכים להבין.

איתן כבל: אני אאפשר לך.

קריאות: - - -

איתן כבל: אני לא מתכוון לבזבז את כל היום על הערוץ בשפה האתיופית.

איתן כבל: אני ברשותכם רוצה להבהיר.

איתן כבל: אני רוצה להבין, הזמנו כדי להבין.

איתן כבל: אוקיי?

איתן כבל: עוד אין לי עמדה.

איתן כבל: כדי שתהיה לי עמדה אני רוצה לשמוע.

איתן כבל: גם אותך שמעתי, גם לפאסיל הקשבתי.

איתן כבל: אני רוצה להקשיב גם להם כדי שאני אוכל להתקדם.

איתן כבל: אני ברגע זה עוד לא יודע מה להגיד.

רעיה עדני: בכל מקרה אני חושבת שזה לא התכלית של החוק וזה גם ממש לא ראוי שכסף שמיועד על פי חוק יילך לגורם אחד וברמה המהותית לא יוכל להיות יותר מגורם אחד, שאזכיר – הוא גורם פרטי, בנוסף לכל.

רעיה עדני: לכן אני חושבת שהתיקון של הסעיף בחוק משרת יותר טוב את התכלית ואת המטרה ועושה שימוש ראוי יותר בכספים שהם כספים ציבוריים.

איתמר חרמון: אני מהייעוץ המשפטי במועצה לכבלים ולוויין.

איתמר חרמון: רציתי להוסיף הערה – התיקון אינו מונע את שידור התוכן בערוץ האתיופי.

איתמר חרמון: הוא יוכל להמשיך לשדר, ולכן אין בו פגיעה.

איתמר חרמון: במצב הקודם כל ההפקות היו חייבות להגיע אליו ועכשיו בעצם לאחר התיקון זה פתוח לכולם, גם לערוץ.

איתמר חרמון: הערוץ יוכל לשדר את זה כמו שיתר הערוצים יוכלו לשדר.

איתמר חרמון: אם הטענה היא שהוא לא מקבל כסף מההקצאה הזאת, מהתמיכות האלה, אז ממה נפשך?

איתמר חרמון: זאת אומרת, אם הוא לא קיבל כסף קודם - - -

איתן כבל: טוב, תראו, אני רוצה להזכיר גם לנאומים שנאמרו כאן על ידי הממשלה – גם על ידי חברתי, יושבת הראש וגם על ידי רעיה עדני.

איתן כבל: בואו נשים את הדברים, בכל הכבוד.

איתן כבל: אם הייתם סבורים שהערוץ מתנהל שלא בדרך שראוי שתתקיים, אם מישהו מכם היה סבור שבערוץ נעשים דברים שלא היה ראוי שייעשו – מה צריך את הזוג שהגיע כדי לחשוף את כל התהליך?

איתן כבל: אנחנו יושבים פה, באנו לעשות אגב אורחא, לא מתוך דיון או שזה היה על סדר היום.

איתן כבל: באו הזוג המכובד, מבלי להתייחס לשום דבר, אמרו את אשר אמרו, נראה לנו הגיוני.

איתן כבל: לא היה מהצד השני מי שיעמוד, יסביר או יאמר.

איתן כבל: פתאום אני מרגיש שפתחתי תיבת פנדורה, בדיון הקודם.

איתן כבל: אני ממש ממש, אני אפילו ממש מוחה על העניין הזה, כי אם יש מישהו שסבור שיש כאן בעיות שצריך להתמודד אתן היה צריך לבוא ולהביא אותן בצורה מסודרת, ולא אגב אורחא.

איתן כבל: זו נקודה אחת.

איתן כבל: נקודה שנייה, ואני אומר את זה גם למדינה – אנחנו לא הולכים לפתור את כל הבעיות.

איתן כבל: זה לא היה הסיפור שלנו בכלל.

איתן כבל: זה היה במקרה.

איתן כבל: אני רוצה להבין נקודה אחת, גם אם אני לא אכריע על זה ברגע זה: נכון לרגע זה יש ערוץ בשפה האתיופית והתיגרינית.

איתן כבל: יש כללים מה צריך שייעשה בתוך הערוץ הזה.

איתן כבל: אני כבר אומר לכם שאם יש מצב, ואני גם מהתומכים הגדולים של הזוג, ועושה ככל אשר ביכולתי לעזור להם לא רק בערוץ הזה אלא במקומות נוספים.

איתן כבל: אבל יחד עם זאת אני לא רוצה לתת מענה כשאני לא השתכנעתי שאני לא פוגע בערוץ הנוכחי, כי אם זה – סליחה, אני אמליץ לחברי: תלכו, תעשו את העבודה.

איתן כבל: תביאו הצעה אחרת, אני אשמח לקבל אותה.

איתן כבל: אינני מבקש אפילו לחלוק או להתווכח על העניין הזה.

איתן כבל: אני כבר אומר לכם שאם היה הדיון פה והנציגים – לא משנה אם היו או לא, אם הם היו, היושב-ראש הקודם בכלל לא היה מוכן להיכנס להליך הזה, אתם יודעים.

איתן כבל: לכן אני רוצה קודם להבין.

איתן כבל: אם יש חשש שאותן תוכניות כאלה ואחרות שהם על פי הכללים הנוכחיים לא יוכל ולשדר בפריים טיים כתוצאה מכך – הוא אומר – יש לי מחויבות, והיא לשדר את זה בכל פלטפורמה, אז אני אומר – אתם רוצים לסגור את הערוץ?

איתן כבל: אז תודיעו.

איתן כבל: אבל אם אנחנו מדברים על כך שלייבש אותו ולהתחיל להרוג אותו לאט לאט?

איתן כבל: זה – לא.

איתן כבל: או שאתם מביאים תוכנית, זה לא על סדר יומי אבל אם אתם רוצים לבוא ולהגיד שאין הצדקה לקיומו של הערוץ השפה האמהרית – אין לי עמדה עכשיו שאגיד שאני נשכב על הגדר.

איתן כבל: אני לא במקום הזה, אבל אני רוצה שהדברים יובאו בצורה מסודרת.

איתן כבל: זה לא הגון, לא הוגן אפילו.

אלעד וקסלר: אני מנכ"ל עמותה לקידום יצירה אתיופית.

אלעד וקסלר: אני רוצה להגיד לכם שאני, בשונה מכל האנשים בחדר הזה לא קיבלתי משכורת ב-11 החודשים האחרונים ובת זוגתי, שהיא שותפתי ליצירה גם לא קיבלה משכורת ב-11 החודשים האחרונים, זאת מכיוון שוועדת התמיכות של משרד התקשורת - - -

איתן כבל: יש לי בקשה, ברשותך.

איתן כבל: אני מבקש מאדוני לעסוק רק בשאלה המתכתבת עם עניין הערוץ בשפה האמהרית.

איתן כבל: כל העניינים האחרים שאדוני כבר העלה אותם, ובדין, והציג אותם בפני יושבת הראש - - -

אלעד וקסלר: לא, לא הועלו.

אלעד וקסלר: אנחנו נפגשנו מעולם - - -

איתן כבל: לא אמרתי שנפגשתם אבל העליתם את זה פה.

יפעת בן חי שגב: לא נפגשתם מעולם?

יפעת בן חי שגב: נו, באמת.

אלעד וקסלר: משרד התקשורת מתנהג בגזענות ליוצרים ממוצא אתיופי - -

יפעת בן חי שגב: נו באמת.

יפעת בן חי שגב: באמת.

אלעד וקסלר: - - ואני בכנסת, אני אעלה את זה.

אלעד וקסלר: משרד התקשורת טוען שיוצרים ממוצא אתיופי צריכים להרוויח 2,600 שקל בחודש, וכל שקל שהם קיבלו מעל זה הם צריכים להחזיר.

אלעד וקסלר: יש לי מסמך שכתוב וחתום על ידי חשב משרד התקשורת.

אלעד וקסלר: אני מקווה שאחד מחברי הכנסת פה ירצה לעשות עם זה משהו כי זה לא ייתכן שיוצרת ממוצא אתיופי תידרש להיות מובטלת 11 חודשים ולא תקבל שכר על הפקה שנמסרה לשידור לפני 11 חודשים וחשב ששייך למשרד האוצר לא יעביר כספים על הפקה שהוגשה לפני 11 חודשים.

אלעד וקסלר: זה לא ייתכן.

יפעת בן חי שגב: מפאת כבודך ומפאת כבוד רעייתך אני לא אגיב לדברים שאמרת, רק מפאת כבודכם.

אלעד וקסלר: זה לא 2,600 לחודש, נכון?

אלעד וקסלר: הצוות למיגור גזענות נגד יוצאי אתיופיה - - - היתה מחאת אתיופים ב-2015.

איתן כבל: אלעד יקירי - - -

אלעד וקסלר: זה קשור.

אלעד וקסלר: הניראות של יוצאי אתיופיה, זה הנושא שאנחנו מדברים עליו עכשיו, אם לא הבנו.

איתן כבל: מישהו מונע ממך לשדר בערוץ?

אלעד וקסלר: כן.

אלעד וקסלר: כן.

אלעד וקסלר: אני הגשתי לשידור - - -

איתן כבל: מי מונע ממך, הערוץ?

אלעד וקסלר: אני הגשתי לשידור דרמה, אחת המעולות ביותר - - -

איתן כבל: למי הגשת?

אלעד וקסלר: למשרד התקשורת.

אלעד וקסלר: ב-30 למרץ 2017, לפני 11 חודש אני הגשתי דרמה לשידור.

אלעד וקסלר: האם היא שודרה?

אלעד וקסלר: היא לא שודרה.

אלעד וקסלר: למה?

פאסיל לגסה: שודרה.

פאסיל לגסה: שודרה.

פאסיל לגסה: שודרה.

אלעד וקסלר: איפה?

אלעד וקסלר: מתי?

פאסיל לגסה: לפני איזה חודש וחצי.

אלעד וקסלר: כן?

אלעד וקסלר: למה לא הודעתם לנו?

אלעד וקסלר: איך אנחנו לא יודעים ש - - -

איתן כבל: חברים יקרים.

איתן כבל: אתם מכניסים אותנו כאן למקום שהוא הרבה דברים רק לא עולם תקשורת.

איתן כבל: אני לא הבורר, ולא מסדרת "הבורר".

איתן כבל: באנו ממקום מאוד מסוים ואני כבר נכנס פה למחוזות שלי יש שאלות.

איתן כבל: מערכת היחסים שמתקיימת ביניכם לבין מועצת הכבלים והלוויין זה דבר אחד, והוא לא עכשיו.

איתן כבל: לא אמרתי שהוא לא ראוי שיידון, לא אמרתי שלא ראוי לעסוק בו.

איתן כבל: הוא לא המקום הזה עכשיו.

אלעד וקסלר: אני יכול להבהיר את דברי?

איתן כבל: אדוני יסיים, רק לעניין בבקשה.

אלעד וקסלר: לעניין – היתה מחאה של יוצאי אתיופיה ב-2015.

אלעד וקסלר: ראש ממשלת ישראל גילה שיוצאי אתיופיה בישראל מרגישים מופלים ומרגישים גזענות.

אלעד וקסלר: מונה צוות מיוחד למיגור הגזענות נגד יוצאי אתיופיה, עמדה בראשו מנכ"לית משרד המשפטים אמי פלמור.

אלעד וקסלר: המסקנות של הצוות הזה שישב 5 חודשים ואני בטוח שקיבל משכורת במהלך החודשים האלה היתה שיש נוכחות דלה באמצעי התקשורת של יוצאי אתיופיה – 0.3 מהכתבות באמצעי התקשורת.

אלעד וקסלר: יוצאי אתיופיה מסוקרים בעיקר בהקשרים שליליים.

אלעד וקסלר: החשיפה ליוצאי אתיופיה באמצעי התקשורת היא מועטה ובהקשרים המנציחים תדמית שלילית.

אלעד וקסלר: המסקנה שלהם היתה שצריך להעלות את הניראות החיובית של יוצאי אתיופיה.

אלעד וקסלר: האם נעשה משהו בנושא הזה?

איתן כבל: אבל אלעד - - -

אלעד וקסלר: לא.

אלעד וקסלר: על זה אנחנו מוחים.

איתן כבל: התבלבלת.

איתן כבל: סליחה.

אלעד וקסלר: על זה אנחנו מדברים.

איתן כבל: סליחה.

איתן כבל: אלעד, אני נתתי לך את הזכות.

אלעד וקסלר: אבל זה - - -

איתן כבל: אלעד, אני עכשיו לא מרשה לך לדבר.

אלעד וקסלר: אם אתה תוקע את ההפקות - - - זה לא קשור?

אלעד וקסלר: זה לא קשור?

קריאות: - - -

איתן כבל: אלעד, אני נותן לך את זכות הדיבור.

איתן כבל: בבקשה.

איתן כבל: אל תרצה לנו.

איתן כבל: תתעסק לגופו של עניין.

איתן כבל: עברה כאן בפעם הקודמת הצעה.

איתן כבל: מה המשמעות של אותה הצעה מבחינת

איתן כבל: כם ומערכת היחסים עם - - -

רועי פולקמן: עקבתי מאוד בקרוב אחרי הוועדה של אמי פלמור, השאלה היא – ההפך, אז אתה בעד לסגור את הערוץ הייעודי?

אלעד וקסלר: שהערוץ הייעודי ימשיך לפעול.

אלעד וקסלר: שימשיך להפיק הפקות בשפה האמהרית, - - -

רועי פולקמן: כי החשיפה לציבור הכללי לא קורית דרך הערוץ הייעודי, זה ברור.

אלעד וקסלר: נכון, אבל חברת הפקות אחרות שרוצות להפיק הפקות בעברית שעוסקות ביוצאי אתיופיה יוכלו גם לגשת ולקבל - - -

קריאות: - - -

רועי פולקמן: חבר הכנסת נגוסה, האמירה אומרת שאם אתה רוצה לממן פעילות שתכליתה לשרת את ציבור יוצאי אתיופיה בישראל, נכון שזה ייפתח.

רועי פולקמן: זאת אומרת, היה את זה בזמנו עם קרן לענייני הפקות בירושלים.

רועי פולקמן: אז עשו סדרות שאמורות להציג לכל הציבור, ומראים גם את ירושלים באור חיובי.

רועי פולקמן: אותו הדבר – אם אתה מחר תעשה סדרה והגיבור הוא יוצא אתיופיה, וכו', דברים שדובר עליהם, אז זה צריך להיות משודר ב "רשת", "קשת", ערוץ 10, כאן.

רועי פולקמן: ברגע שזה יהיה טוב אז זה יעלה.

רועי פולקמן: השעה היא חשובה, אבל מה שבטוח – שאם זה ישודר בערוץ הייעודי, אף אחד לא יראה את זה.

רועי פולקמן: אז אי אפשר שכל הכסף ילך לערוץ הייעודי.

רועי פולקמן: אני בעד התמיכות האלה אבל לא בערוץ הייעודי.

קריאות: - - -

אלעד וקסלר: אנחנו הפקנו סדרת ילדים שנקראת "מסעות סבא ברהנו".

אלעד וקסלר: ילדים ממוצא אתיופי במדינת ישראל ב-2015 לא יודעים אמהרית.

אלעד וקסלר: הם נולדו פה, מדברים אתם עברית, הם לא יודעים אמהרית.

אלעד וקסלר: ביקשנו אישור מוועדת התמיכות לעשות את התוכנית בעברית, כדי שילדים ממוצא אתיופי יבינו וכדי שילדים ממוצא ישראלי - - - סליחה, ילדים לבנים, בוא נגיד ככה, יוכלו לצפות ולהבין.

קריאות: לא.

קריאות: לא.

איתן כבל: עייפת אותי.

איתן כבל: סליחה, אלעד.

איתן כבל: די.

אלעד וקסלר: - - -

איתן כבל: די, נו באמת.

פאסיל לגסה: אני אגיד מילה אחת ואעביר את זכות הדיבור לאופיר, היועץ של הערוץ.

פאסיל לגסה: מה שאני אומר – קודם כל 5 מיליון שקל לא מגיעים לערוץ, בכלל.

פאסיל לגסה: שיהיה ברור.

קריאה: אז אין לך סיבה להתנגד אם זה לא מגיע.

פאסיל לגסה: לא, אני לא אמרתי.

פאסיל לגסה: לא ביקשתי שיגיעו 5 מיליון אבל נאמר פה שבן אדם אחד נהנה.

פאסיל לגסה: קודם כל נהנים מזה 28 עובדים שכולם ממוצא אתיופי, 10 עובדים קבועים שאפשר לבוא ולראות אותם בתל אביב במשדרי הערוץ.

איתן כבל: תודה.

אופיר עברי: אני יועץ לערוץ.

אופיר עברי: בקצרה – מדובר פה על שתי תכליות שלא קשורות, שמנסים לדחוף לאותו צינור.

אופיר עברי: יש תכלית אחת והיא שלאנשים שלא דוברים עברית או דוברים עברית ברמה נמוכה, או צופים בערוצים כלליים, ויש כמה עשרות אלפים כאלה, בואו נבהיר – חלק מעולי אתיופיה עד היום לא יודעים עברית.

אופיר עברי: חלק לא יודעים קרוא וכתוב גם לא באמהרית.

אופיר עברי: כלומר, הערוץ היחידי שבו הם נוחלים איזשהו מידע- אם יש בעיה רפואית, אם יש בעיה בעבודה – איפה הוא ישמע את זה?

אופיר עברי: בערוץ 2 הוא לא ישמע את זה, בערוץ 10 הוא לא ישמע.

אופיר עברי: אז צריך להבין שהתכלית של השידורים האלה היא הרבה מאוד לאנשים כאלה שמבחינת התרבות שלהם והחשיפה שלהם – הם לעולם לא יצפו בערוץ 2.

אופיר עברי: עם כל הכבוד, אישה בת 50 שעובדת בניקיון בחדרה, היא לא תלך לצפות בערוץ 2 בשעה 23:00 ובטח לא ב- 02:00 בלילה.

איתן כבל: את זה כבר הבנו.

אופיר עברי: אז יפה.

אופיר עברי: התכלית של החוק המקורי היא האנשים האלה.

אופיר עברי: לעומת זאת, מה שאנשים פה מדברים – הם רוצים לקדם את היצירה של יוצרים אמהרים.

אופיר עברי: זו תוכנית ראויה, אבל מה רוצים בעצם?

אופיר עברי: זה רובין הוד בהפוך.

אופיר עברי: לוקחים מהאנשים העניים ואומרים – בואו ניתן לחברות ההפקה.

אופיר עברי: למה?

אופיר עברי: אם משרד האוצר חושב שצריך לתת ליוצרים אתיופיים, אדרבא, שייתן כסף.

אופיר עברי: הוא רוצה לקחת את הכסף שהיום הולך לאנשים האלה ואומר- בוא ניקח את זה - - - גם היושבת-ראש, גם האנשים האלה, הם רוצים לקחת את הכסף - - -

רעיה עדני: אנחנו רוצים להזכיר שעולה 220 שקל רק להתחבר להוט ויס.

רעיה עדני: לאנשים עניים - - -

איתן כבל: אפשר לתת לו?

אופיר עברי: סליחה, גברתי ממשרד האוצר.

אופיר עברי: לא התייחסתי לנתונים המסתוריים שהבאת לי.

אופיר עברי: לי יש נתונים אחרים.

אופיר עברי: אנחנו יכולים לעמת אחד את השני.

יפעת בן חי שגב: כמה מנויים יש לערוץ?

אופיר עברי: תשאלו את יס והוט.

איתן כבל: די, אופיר.

איתן כבל: מספיק.

איתן כבל: מה אתם מבלבלים במוח, כולם?

איתן כבל: פתאום פתחנו עולם שעלה דרך מקרה אם אלעד ורעייתו לא מעלים את זה.

אופיר עברי: הנקודה שאני רוצה להעלות – האם זה נכון, בעצם, על ידי השינוי הזה בחוק, להגיד – העוגה שאנחנו נותנים לאתיופים היא 4.8, למעשה -4.5 מיליון שקל, כי גם המועצה לוקחת איזה חלק.

אופיר עברי: נניח 4.5 מיליון שקל.

אופיר עברי: מזה אנחנו ניתן עכשיו ליוצרים.

קריאות: - - -

אופיר עברי: אני חושב שסדרת דרמה מדהימה שהגיבור שלה אתיופי זה לא דבר לא ראוי.

איתן כבל: אני לא נכנס לזה, ברשותכם.

איתן כבל: אופיר, תודה.

איתן כבל: בבקשה, עכשיו.

יוליה שמאלוב ברקוביץ': אני לא קשורה לנושא הזה אבל אני העליתי דווקא כשרצו לקחת את הכסף הזה בוועדה אצל קיש, את הנושא הזה, ואמרתי שמבחינתי פשוט אני רואה שסוגרים ערוץ אתיופי, וכל מה שעשינו פה זה להציל ערוצים שהם ערוצים ייעודיים, ודווקא ערוץ אתיופי צריך לסבול?

יוליה שמאלוב ברקוביץ': למה?

איתן כבל: צודקת.

איתן כבל: לא אמרתי אם אני מסכים אתה, אבל היא אמרה את זה.

יפעת בן חי שגב: אבל יוליה, כדאי שתלמדי קודם מה זה ערוץ ייעודי.

יפעת בן חי שגב: זה לא ערוץ ייעודי.

יפעת בן חי שגב: קודם תלמדי מה זה ערוץ ייעודי.

רעיה עדני: כזכור, הוועדה של חבר הכנסת קיש עסקה בהצעת חוק פרטית.

רעיה עדני: עלה בה הנושא.

רעיה עדני: באה נציגה, יוצרת אתיופית והעלתה את הנושא.

רעיה עדני: אנחנו הבענו את עמדתנו כמשרדי ממשלה, אני לא חושבת שהיא סוד, היא גם נאמרה בעבר, שהכסף הזה צריך להיות מחולק ליותר מגורם אחד.

אברהם נגוסה: אבל זה - - -

רעיה עדני: דבר שני, אנחנו כמובן לא עוסקים בשאלה אם יש הצדקה או אין הצדקה לערוץ, מדובר בערוץ פרטי.

רעיה עדני: אם יש לו הצדקה אנחנו נשמח אם הוא ימשיך לפעול.

רעיה עדני: יותר מזה, בכלל – בגרסה החדשה של הסעיף הערוץ יכול להמשיך ולקבל את אותה מידה של כסף, הוא רק צריך להתמודד בצורה פתוחה.

רעיה עדני: הדבר השלישי והאחרון שיש לי להגיד – אני רוצה לשאול את כל היועצים המשפטיים שיושבים פה סביב השולחן שאם זה לא היה כתוב במפורש, האם אפשר היה לקבוע קול קורא כזה בלי ההסמכה המפורשת של החוק, כי להבנתי האופן שבו הכסף הולך לערוץ יחיד היה נופל בכל קטגוריה משפטית אם היה צריך להיות מנוסח ללא החוק מאחר והוא מייעד את הכסף למקום אחד ספציפי.

אברהם נגוסה: אל"ף, אם כך – למה שתקתם?

אברהם נגוסה: למה לא ניסיתם לשנות את החוק?

רעיה עדני: זה מופיע בהצעה המקורית של חוק ההסדרים, חד משמעית.

קריאות: - - -

יוליה שמאלוב ברקוביץ': מה משרד האוצר עושה?

יוליה שמאלוב ברקוביץ': אני לא הבנתי.

יוליה שמאלוב ברקוביץ': זה כסף ציבורי.

יוליה שמאלוב ברקוביץ': אני לא מבינה - - -

אברהם נגוסה: בי"ת, כאשר התחיל הנושא בוועדה שאלתי והסבירו לי שזה ערוצים יעודיים, זה לא קשור לזה.

אברהם נגוסה: גימ"ל, אני רוצה שתבינו – האינטרס שלי זה הקהילה.

אברהם נגוסה: לכן אני אומר: כולם, גם יוצרי הקהילה, כולם מתמודדים במכרזים.

אברהם נגוסה: אז אם אתם רואים – האמירה שהולך כסף לגוף אחד זו לא אמירה נכונה, כי אתם קובעים, במכרז.

אברהם נגוסה: זה במכרז.

אברהם נגוסה: אם את חושבת שזה לא צודק, שכוונת המחוקק אינה נכונה – אז בואי תחליפי את החוק.

איתן כבל: אני לא הולך להצביע על זה עכשיו.

איתן כבל: אני אומר בצורה ברורה.

איתן כבל: אני צריך להתעסק בעניין שבכל הכבוד, יכול להיות שהוא היה בחוק המקורי או לא היה בחוק המקורי, זה לא מעניין אותי.

איתן כבל: אני לא התכוונתי בכלל להתעסק בעניין הזה.

איתן כבל: פתאום זה נופל לפתחי, כאשר הטענות של אלעד – לפחות חלקן, אני תמיד רוצה לעזור להם בעידוד היצירה.

איתן כבל: אין לזה שום קשר ושום עניין לעניין הזה.

איתן כבל: אני רוצה להבין את הדבר הבא, ואני לא עושה את זה עכשיו.

איתן כבל: קודם כל התקבלה כאן החלטה, אני רוצה להזכיר.

רעיה עדני: כן, עבר בחוק.

יוליה שמאלוב ברקוביץ': ועכשיו פותחים מחדש.

איתן כבל: מה שאני מנסה להגיד לכם כאן – יש כאן שתי נקודות.

איתן כבל: נקודה אחת – אם האוצר חושב שצריך עדיין את הערוץ הזה במתכונת הזו, או אם יש אתו בעיות – זה דיון אחד.

איתן כבל: נקודה שנייה – במתכונת הנוכחית, האם המשמעות של התיקון שהערוץ מאבד את הסיבה שלשמה הוא הוקם – את זה אני רוצה לדעת.

איתן כבל: אני לא מתכוון שמישהו עכשיו יתחיל לעשות סרטים בשפה התיגרינית ואמהרית זה לא צריך לבוא על חשבונו שלה ערוץ.

איתן כבל: נהפוך הוא.

איתן כבל: אבל עם ניווכח לדעת שזה פוגע בכוונה המקורית, בלי לגעת עכשיו בשאלות אם אתה מקבל את הכסף או הבעלים, בלי להיכנס לשאלה הזו בשלב הזה, אנחנו ננסה להסדיר את העניין הזה.

איתן כבל: זה כבר נפל לפתחי, אז אני אנסה לעשות סדר בעניין הזה.

איתן כבל: יכול להיות שאני אנסה מחברי אם יוכלו לרדת לעומקם של הדברים כי את האמת להגיד לכם – עוד לא הבנתי בדיוק איך זה אמור בכלל – איך זה בא בהתנגשות העובדה שיש ערוץ שמי שעושה תכנים יעודיים - -

איילת נחמיאס ורבין: הוא לא ייעודי אבל הוא ייעודי.

יוליה שמאלוב ברקוביץ': הוא האמא של הייעודי.

קריאות: - - -

איתן כבל: - - שאם הוא ישודר בתוך הפלטפורמה הזו אני לא רואה שום בעיה, אלא אם כן הוא מקבל תקציב שהמשמעות שלו היא שהוא לא חייב באותו רגע - - -

אברהם נגוסה: במכרז.

איתן כבל: במכרז – שהמשמעות היא שהוא לא יהיה חייב לשדר את זה בערוץ והמשמעות מבחינת המדינה שגם אם זה 02:00 הלילה בערוץ כזה או אחר – לא משנה איזה, זה גם מרוקן מתוכן את המהות של מה שהמחוקק רצה בהקמת ערוץ- - -

רעיה עדני: זה לא נכון.

רעיה עדני: נאמרים פה דברים שאינם נכונים עובדתית.

רעיה עדני: זה ערוץ פרטי שהוקם ביוזמה פרטית שהתכלית שלו היא - - - המדינה לא הקימה שום ערוץ.

איתן כבל: רעיה, אני מבין שמדובר בערוץ פרטי אבל מעבר לעניין הזה, ממה שאני הבנתי – שאומרים לו – אוקיי, הקמת ערוץ – סע לשלום, או שכאשר חוקקו את החוק אמרו לו בנוסף כדי לחזק אותו - - -

רעיה עדני: המדינה לא מחזקת ערוצים פרטיים.

רעיה עדני: זה ערוץ פרטי.

רעיה עדני: המטרה של- - - היא לתמוך ביצירה, ביוצרים.

איתן כבל: אני רוצה להבין – הוקם ערוץ פרטי.

איתן כבל: מה כל הסיפור שמעבר?

איתן כבל: לגבי הקצאות.

רעיה עדני: ה-4.8 מיליון שקל נועד לתמוך ביצירה.

יוליה שמאלוב ברקוביץ': אבל הוא כבר לא יכול להיות - - -

רעיה עדני: הקריטריון שאומר שהיצירה הזו תוכל להיות משודרת אך ורק בערוץ שיש אחד כזה והוא פרטי, זה הקריטריון הבעייתי כי בסוף, התכלית של הדבר הזה הוא לתמוך ביצירה, וצריך לעמוד במכרז.

רעיה עדני: כרגע, הקול קורא סגור בגלל האופן שבו החוק מנוסח ולא יכולות להיות משודרות הפקות אתיופיות – בשפה האמהרית וגם לא בשפה האמהרית – שעומדות בקריטריונים של החוק.

רעיה עדני: הן לא יכולות להיות משודרות בשום מקום אחר מלבד בערוץ האתיופי, שאני רוצה להזכיר – עולה 220 להתחבר להוט או יס, ועוד תוספת, תשלום נוסף על הערוץ עצמו.

רעיה עדני: כלומר, יש לו בהגדרה חסמי כניסה מאוד גבוהים לצפייה, והכסף, שהוא כסף ממשלתי הולך לפלח אוכלוסייה מאוד קטן ובסוף משרת בעלי ערוץ פרטיים.

רעיה עדני: זה בעייתי בכל רמה ולא היה עומד באף קריטריון של חלוקה תקציבית נאותה.

איתן כבל: מתי הערוץ הוקם?

רעיה עדני: 2001, אני לא יודעת.

רעיה עדני: זה ערוץ פרטי.

איילת נחמיאס ורבין: אני רוצה להעיר הערה קטנה – ההבדל בין ערוץ דובר אמהרית ותיגרינית לערוץ דוברי רוסית זה שלדוברי רוסית יש אלטרנטיבות אחרות.

איילת נחמיאס ורבין: לדוברי אמהרית ותיגרינית – אין.

רעיה עדני: אין בעיה.

רעיה עדני: אם יש הצדקה מסחרית לערוץ הוא לא ייסגר.

קריאות: - - -

אברהם נגוסה: אז בואי נעשה כמו ערוץ 9.

אברהם נגוסה: ערוץ 20.

אברהם נגוסה: לא רוצים לתת באמהרית ותיגרינית, מצד שני אתם רוצים למנוע את הדבר הקטן שיש לקהילה.

מיכל רפאלי כדורי: יש לי רעיון לפשרה, רעיון מעניין, אבל לפני זה אני מחויבת להתנצל.

מיכל רפאלי כדורי: בשבוע שעבר התפרצתי על עורך הדין איתמר חרמון, היועץ המשפטי בפועל של המועצה, וכיניתי אותו בשם "שקרן".

מיכל רפאלי כדורי: אז קודם כל הוא לא שקרן, הוא לא היה שקרן.

מיכל רפאלי כדורי: אני ממש מרגישה צורך להתנצל על כך לפרוטוקול.

איתן כבל: תודה, גברתי.

איתן כבל: ההתנצלות שלך במקומה.

מיכל רפאלי כדורי: לגופו של עניין תראו – הערוץ משדר ביס והוט.

מיכל רפאלי כדורי: יש אפשרות שהשידור הראשון יהיה בערוץ ואחר כך כל גוף שרוצה לשדר את התכנים האלה – אם זה החינוכית, אם זה בעלות הרישיון, התאגיד – יוכלו לשדר את זה תוך 7 ימים והוא יוכל להמשיך לשדר את - - -

איתן כבל: תראו, אני אומר את זה לכולם כאן - - -

מיכל רפאלי כדורי: הצופים בערוץ נכנסים לא רק בגלל ההפקות האלה, יש שם שידורי לוויין מאתיופיה.

איתן כבל: אוקיי, אני סוגר את זה.

יוליה שמאלוב ברקוביץ': רק משפט אחד.

יוליה שמאלוב ברקוביץ': לא, זה שלי, זה סעיף 48, שהורדת לי שלשום וממש התרעמתי.

יוליה שמאלוב ברקוביץ': עכשיו בטח כולם יקפצו עלי אבל למשל, הרשות השנייה יכלה לבוא לערוץ ולבקש לשדר את זה - - -

איתן כבל: לא, זה לא פותר.

יוליה שמאלוב ברקוביץ': למה לא?

איתן כבל: אוקיי.

איתן כבל: תודה רבה.

איתן כבל: בסוף בסוף אני לא רוצה להיכנס לשאלה אם האוצר ירצה להביא - - -

מיכל רפאלי כדורי: אבל - - - שהכסף הוא ציבורי, הוא חייב - - -

איתן כבל: לי העניין ברור.

איתן כבל: אנחנו ננסה לתת לזה את המענה לאחר מכן.

איתן כבל: אני את הדיון בחלק הזה סגרתי.

איתן כבל: אני רוצה לומר כך – יש לנו שלושה נושאים מאוד מאוד כבדי משקל, או אפילו ארבעה, והם: הפלטפורמות, חבילת היסוד וכל מה שמשתמע מכך.

איתן כבל: נושא שני – אורך הפרסומות, האם תהיה רגולציה כמו שמתקיימת היום, כן או לא.

איתן כבל: נושא שלישי – רגולציה של חדשות, האם כל ערוץ יוכל להאריך את החדשות כרצונו, בזמנו החופשי.

איתן כבל: נושא אחרון זה נושא מש"ב, על כל המשתמע מכך.

איתן כבל: אלה ארבעת הנקודות המרכזיות שהאוצר מניח כאן, לפתחנו.

איתן כבל: זה לב ליבו של העניין.

איתן כבל: אני רוצה להזכיר לכם ששלחתי אתכם, את שתי הפלטפורמות – גם כבלים וגם לוויין –לסיום הדיון, ומבלי להמעיט אני רוצה להדגיש שהנושא הזה של חבילת הבסיס, או חבילת היסוד – אם יש משהו בחקיקה המדובללת הזאת זה הנושא הזה, שבסוף אמרו לעשות טוב לציבור.

איתן כבל: בשורה התחתונה, אני אשוב על המילים שאמרתי.

איתן כבל: בשורה התחתונה, לא נלך למהלך שרק מוציא הודעה לעיתונות שוועדת הכלכלה התכנסה ועשתה שינויים ברגולציה.

איתן כבל: אם לא נדע בשורה התחתונה שאנחנו מייצרים כאן מצב אמיתי שמייצר תחרות אמיתית על כיסו של הצרכן ושתגרום לא לחכות עד שנראה את האופק אלא שבאמת ייצר מצב של תחרות שתוריד את המחירים בשוק.

איתן כבל: אם זה לא יהיה לא עשינו כלום, לא קידמנו כלום.

איתן כבל: אז ניכנס לעניין.

איתן כבל: תציגו שוב את הנקודות המרכזיות.

איתן כבל: נשמע התייחסות של הוט ויס ונקרא את הסעיפים.

רעיה עדני: אז בנושא חבילת הבסיס – ההצעה באה לבטל את חבילת הבסיס.

רעיה עדני: כלומר, לא יהיה עוד הרכב בסיסי שכל צרכן יצטרך להתחבר אליו שיפוקח בתוכנו על ידי הוט ויס אלא יוכלו להיות מגוון רחב של תכנים לצרכנים, כל אחד בהתאם לרצון והצורך שלו ולמידת המוכנות שלו לשלם.

רעיה עדני: הפלטפורמות תהיינה חופשיות להציע לצרכנים הצעות אטרקטיביות כראות עיניהם.

רעיה עדני: יש לזה שני היבטים משלימים – אחד, זה היבט שקיים כבר היום בחוק, מה שנקרא – חבילת היסוד, שהיא חבילת מדף אלטרנטיבית שקובע אותה השר, והוא יוצע לכל אחד מהצרכנים, גם של הוט וגם של יס, בהתאם להגדרה הזאת ויוכל להוות אלטרנטיבה במידה ואף אחת מהחבילות שהפלפטפורמות מציעות לא תימצא אטרקטיבית לצרכן הזה.

רעיה עדני: ההיבט השני, המשלים – שמעבר לחבילת הכניסה, ההתקשרות, כל ערוץ נוסף מעבר לחבילה הבסיסית יהיה מחויב להיות מוצע גם באופן בדיד.

רעיה עדני: כלומר, אם בחרתי חבילה אחת, לדוגמה – חבילת הילדים, התחברתי להוט או ליס, מעבר למה שהתחברתי בחבילה אני ארצה להוסיף ערוצים באופן בדיד, כל צרכן יוכל להוסיף כל ערוץ בצורה בדידה.

איתן כבל: אני רוצה לחדד – זו תהיה פשוט חוצפה אם נמצא את עצמנו במצב שאנחנו באים לציבור ואומרים לו שאנחנו עושים פה מהלך משמעותי, אני לא רוצה להגיד דרמטי, שיחסוך כפי שפורסם בכלי התקשורת אלפי שקלים למשפחה, ולא נמצא את עצמנו במקום הזה – זה יהיה חמור ורע.

איתן כבל: לכן אני מנסה להבין: אנחנו מדברים על חבילת יסוד שזו הכניסה, שבעצם, אם אנחנו מתייחסים אליה באופן הבא זו בעצם החבילה שמופיעה בעידן פלוס, שכוללת את 10, 11, 12, 13,14, ערוץ הכנסת, החינוכית והייעודיים.

אתי בנדלר: וערוצים זעירים חדשים ככל שיהיו.

איתן כבל: בוודאי.

איתן כבל: זאת אומרת – זה אמור להיות בחבילת היסוד, שהיא אמורה לעלות – כמה?

תמר ארז: נכון להיום חבילת היסוד היא ב-120 שקל, והיא כוללת עוד תוכן חוץ מהערוצים שציינת.

תמר ארז: יש או חבילת ילדים או חבילת ספורט או חבילת העשרה, ובעצם ערוצים נוספים שיש.

איתן כבל: בלבלת אותי.

תמר ארז: החבילה שכוללת רק את הערוצים הפתוחים - - - התחלתי מהנתיב של לדייק את חבילת היסוד, שהיא לא כוללת רק את הערוצים הפתוחים אלא גם תוכן נוסף, לכן היא עולה 120 שקל.

איתן כבל: אז אני רוצה להבין – מה היא חבילת היסוד והאם הלקוח כנקודת מוצא חייב לרכוש את כל מה שיש בחבילת היסוד?

יפעת בן חי שגב: אני מוכנה להסביר.

יפעת בן חי שגב: חבילת היסוד היא מוצר חדש, יחסית, שנולד ב-2013 בהחלטה של שר התקשורת ומעוגן במסגרת נורמטיבית של תקנה.

יפעת בן חי שגב: חבילת היסוד כוללת את ערוצי עידן פלוס, שזה אומר ערוצי הברודקסט פלוס הערוצים הייעודיים פלוס חבילת תוכן לבחירת הלקוח, מבין האפשרויות של חבילת ילדים, חבילת העשרה או חבילת ספורט.

יפעת בן חי שגב: מחירה של החבילה היום נקבע גם על ידי השר והוא עומד, מאז הקמתה ב-2013 על 120 שקלים.

איתן כבל: כמה ערוצים סך הכל יש בחבילה הזו?

יפעת בן חי שגב: 24.

יפעת בן חי שגב: ה-120 שקלים, חשוב לציין - - -

איתן כבל: זו בעצם הכניסה שלי לכבלים או ללוויין.

יפעת בן חי שגב: זו החבילה המינימלית שיש היום, החבילה הזולה ביותר, הבסיסית.

איילת נחמיאס ורבין: אתה יכול ביותר, אתה לא יכול בפחות.

יפעת בן חי שגב: חשוב לי לציין עוד פקטור שמתייחס לציוד קצה, כי הוא משמעותי – החבילה הזאת - - -

איתן כבל: החבילה הזו קיימת היום.

איתן כבל: אני שואל - -

אתי בנדלר: יהיה גם בחדש.

איתן כבל: אני שואל אם כל מה שאת תיארת יהיה גם בחדש.

יפעת בן חי שגב: השר רק כרגע האריך את תוקף התקנה בשנה נוספת.

יפעת בן חי שגב: החבילה הזו נתונה להחלטת השר, היא יכולה שתהיה היום ולא תהיה מחר.

יפעת בן חי שגב: היא לא מעוגנת בחקיקה, זה מכוח תקנה.

איתן כבל: אל תדברו אתי בתקנות.

איתן כבל: אני לא רוצה שתענו.

איתן כבל: כל מה שיש היום – לא מעניין, אל תזכירו את זה.

איתן כבל: אני רוצה לדעת מהרגע שהחוק עובר מה הולך לקרות.

איתן כבל: מה היא חבילת היסוד.

יפעת בן חי שגב: בשנה הקרובה כי התקנה נחתמה, השר האריך את חבילת היסוד בשנה.

יפעת בן חי שגב: בשנה הקרובה תהיה חבילת היסוד בהרכב שאני תיארתי, בעלות של 120 שקלים כולל ממיר אחד ולא ממיר מתקדם.

יפעת בן חי שגב: אם יחליט השר, הוא יכול לשנות את זה.

רעיה עדני: מהרגע שהצעת החוק תעבור, הוט ויס יוכלו להציע איזה חבילה שהם ירצו ללקוחות שלהן, כשבכל חבילה שהם יציעו יהיה חייב להיות הערוצים.

רעיה עדני: הם לא ייצאו בצורה בדידה.

רעיה עדני: לא יהיה את ערוצי הברודקסט או עידן פלוס בצורה בדידה, אלא אם כן כך אם יבחרו, אבל כל חבילה שהם יציעו ממגוון החבילות – תהיה חייבת לכלול את ערוצי הברודקסט.

איתן כבל: אני מנסה להבין את הדבר הכי בסיסי– סיימנו את החוק, עבר.

איתן כבל: מה קורה?

איתן כבל: אני מתקשר ורוצה להתחבר לחבילה בהוט או יס.

איתן כבל: אני רוצה להתחבר.

איתן כבל: מה אומרים לי?

איתן כבל: איך אני מתחבר מחר בבוקר?

אתי בנדלר: אני אנסה לענות איך שאני הבנתי את ההצעה.

אתי בנדלר: אתה יכול להתחבר אלינו במספר צורות.

אתי בנדלר: אנחנו יכולים להציע לך חבילות שונות, ואולי אשאל במה אדוני או גברתי מתעניינים כדי להציע חבילה שמתאימה.

אתי בנדלר: נניח שאני מתעניינת בבריאות – יציעו לי חבילה שכוללת גם את הערוץ הבריאות, והחבילה הזו עולה X שקלים.

אתי בנדלר: ואז אם תגיד שיש גם ערוץ מסוים שאמרו לי שהוא מצוין – ערוץ מסוים, אז ערוץ מסוים אחד ניתן לחבר לחבילה, בתשלום.

אתי בנדלר: ואז אם זה יהיה יקר ואבקש את הדבר הכי זול שאני יכול לקבל.

אתי בנדלר: אז מציעים לי חבילת יסוד שהיא חבילה שהשר קבע, מחירה היום 120 שקלים והיא כוללת ערוצים כאלה וכאלה, ועוד משהו שאפשר לבחור, כן או לא.

אתי בנדלר: חבילת היסוד – לא ברור עד מתי היא תמשיך להתקיים, זו החבילה שהשר קבע, כי השר רשאי להורות לבעל רישיון כללי לשידורי כבלים – ונדמה לי שזה חל גם על יס – על חבילת יסוד, אבל התוקף של זה לפי החוק הוא שלוש שנים, כשהשר רשאי להאריך מעת לעת את ה - - -

איתן כבל: אני רוצה לראות אותך מסבירה את זה לצרכן.

אתי בנדלר: אז בשורה התחתונה, יש חבילת יסוד שהמחיר והתחולה שלה נקבעו על ידי השר, אבל בשיקול דעתו מה תהיה תוחלת החיים שלה.

אתי בנדלר: בנוסף לזה יש חבילות - - -

איילת נחמיאס ורבין: כך זה נקבע בתקנה, בעצם.

אתי בנדלר: בחוק.

אתי בנדלר: בחוק הקיים חבילת היסוד מעוגנת היום וההשלמה שלה – בחקיקת משנה.

אתי בנדלר: בנוסף לחבילת היסוד, שכאמור, היא לא חובה אלא בשיקול דעת השר, יהיו חבילות שיציעו עוד פלטפורמות, והם יחליטו איזה חבילות להציע.

איתן כבל: אתי, אני מתנצל.

איתן כבל: אם זה ככה זה לא יילך ולא יתקדם לשום מקום.

איתן כבל: ברשותך, אני מנסה להבין את הדבר הכי בסיסי: כשאני מתקשר הם צרכים להתחיל להגיד לי מה היא נקודת הכניסה.

איתן כבל: את לא התחלת מנקודת הכניסה.

אתי בנדלר: כי נקודת הכניסה, חבילת היסוד, היא לא חובה.

אתי בנדלר: זה לא דבר שאתה חייב לקחת.

איתן כבל: לי לא ברור דבר אחד בתוך התהליך הזה.

איתן כבל: אנחנו חוזרים עליו ולצערי, יכול להיות שאת הבנת ואני עוד לא.

איתן כבל: בסוף, בסוף, אם אני בקושי מבין – איך אדם מן היישוב יבין?

איתן כבל: אני מנסה להבין את הדבר הבסיסי.

איתן כבל: עדיין אני רוצה שתעשו לי את הסיפור דרך שלב אחר שלב.

לאה ורון: צריך לומר לו שיש את חבילת היסוד וככל שהוא רוצה להוסיף לחבילה הוא יכול, אבל יש לו עוד אופציה – לקחת רק את הערוצים בחבילת היסוד.

קריאות: אין אופציה כזאת.

קריאות: - - -

איתן כבל: יורם מוקדי – איך תסבירו את זה מחר בבוקר לזה שצריך למכור או צריכה למכור את החבילות?

איתן כבל: אני מנסה להבין את הדבר הבסיסי איך אתה יושב במוקד.

איתן כבל: אני רוצה להתחבר.

איתן כבל: תתחיל אתי מההתחלה, בבקשה.

יורם מוקדי: אתם מדברים על תיקון ואף אחד לא מסביר מה הבעיה במצב הנוכחי.

יורם מוקדי: רצים הלאה.

יורם מוקדי: אז ברשות היושב-ראש אני אסביר מה הבעיה במצב הנוכחי, ועזבו את הוראת השעה הזאת שדיברו על חבילת היסוד.

יורם מוקדי: היום הרגולציה מכריחה – היסטורית, יש חבילת בסיס רחבה מאוד והיא תולדה של בעיה טכנולוגית.

יורם מוקדי: היו פעם שידורים אנלוגיים ואי אפשר היה לאפשר בכלל חבילות קטנות.

יורם מוקדי: ההמשך של זה זה מעגל בין הגופים המפוקחים ובין הרגולציה, שיותר ויותר ערוצים נכנסים לאותה חבילה, ויותר ויותר הוראות רגולציה נכנסו לאותה הוראה.

יורם מוקדי: היום, בעצם, אני מחויב להציע חבילת בסיס מאוד מאוד רחבה.

איתן כבל: היום.

איתן כבל: מה היא כוללת החבילה?

יורם מוקדי: היום היא כוללת 60 ערוצים.

איתן כבל: שאתה מחויב.

יורם מוקדי: מחויב לתת אותה.

יורם מוקדי: קוראים לה חבילת הבסיס.

איתן כבל: וכמה היא עולה?

יורם מוקדי: כ-200 שקלים, תלוי בפלטפורמה .

יורם מוקדי: החבילה הזו, עליה יש רבדים של רגולציה שבעצם אומרים ככה – את רוב הפקות המקור תשים בחבילה הזאת.

יורם מוקדי: את כל אירועי הספורט החשובים – תשים בחבילה הזו.

יורם מוקדי: ערוצי ילדים מובילים – תשים בחבילה הזו.

יורם מוקדי: רוב הפקות הילדים – תשימו בדבר הזה.

יורם מוקדי: את הגיל הרך – תשימו בדבר הזה.

יורם מוקדי: מה התוצאה של הדבר הזה?

איתן כבל: לפני התוצאה – נכון לרגע זה, כשאני בא בפלטפורמה א' או ב' יש לי את ה-60 ערוצים, ואז, כל מה שאני רוצה מעבר ל-60 אני מתחיל לתמחר ולהתווכח, ואז פותחים לי עוד ערוצים.

יורם מוקדי: במקביל נוצר פה נתיב שקוראים לו אותה חבילת יסוד שקיימת היום, שהשר בא ואמר – תציעו את כל עידן וכל הערוצים הייעודיים - - -

איתן כבל: 24 הערוצים האלה.

יורם מוקדי: וחוץ מזה – הוא לא ויתר ואמר – גם מסלול ספורט וגם תוכניות ילדים.

יורם מוקדי: זה קיים היום.

יורם מוקדי: זו הוראת שעה.

איתן כבל: נכון לרגע זה יש מעבר לחבילת היסוד, הבסיס של ה-60 פלוס מה שאני רוצה - - דרך אגב, אני יכול לרכוש רק את ה-60?

יורם מוקדי: כן.

איתן כבל: יפה.

איתן כבל: הצד השני אומר – יש לי את האפשרות גם לא ללכת על ה-60, ללכת על ה-24 ערוצים ולהתחיל לתמחר לגבי כל מה שאני רוצה, נכון?

איתן כבל: זאת הוראת השעה של השר, זו חבילת היסוד המינימלית מבחינת המחוקק.

איתן כבל: אוקיי.

איתן כבל: זה המצב היום.

איתן כבל: תסביר לי, לשיטתכם, מה הבעיה היום ב-60 או ב-24.

יורם מוקדי: אני אסביר ואני אחדד.

יורם מוקדי: הבעיה היום שלצד הוראת השעה הזו נשארנו עם כל ההוראות שאמרו לנו בעצם לשים את כל ההשקעות וההוצאות המשלימות שלנו בחבילה של 200 שקל.

יורם מוקדי: אני לא יכול, אם אני רוצה, לפרק את החבילה הזו ולהגיד – אתה לא אוהב הפקות מקור?

יורם מוקדי: ניתן לך חבילה בלי הפקות מקור.

יורם מוקדי: אתה לא אוהב ספורט?

יורם מוקדי: ויש כאלה – אתה יכול לקחת משהו בלי ספורט.

יורם מוקדי: בעצם אני היום במצב שבו הרגולציה, מתוך רצון טוב, כי נתנו לה לשמור על החבילה הזאת, אומרת לי לשים את כל ההשקעות המשמעותיות שלי, את רוב הערוצים המשמעותיים שלי בפנים.

יורם מוקדי: אין לי גמישות בעולם המתהווה בתחרות להתחיל לפרק את הדבר הזה.

יורם מוקדי: איפה אני יכול לעשות את זה?

יורם מוקדי: באזורים הלא מפוקחים, באזורים הדיגיטליים.

יורם מוקדי: אבל באזור הזה של ממיר בבית, מפוקח על ידי מועצת הכבלים והלוויין, לפי הרישיון הקיים שלי, היום, אני לא יכול להתחיל להוציא.

יורם מוקדי: אומרים לי לשדר את המשחק המרכזי של הליגה הספרדית, הליגה האנגלית.

יורם מוקדי: אנחנו בסך הכל נמצאים במצב שבו אומרים לי לשדר NBA בחבילת הבסיס.

יורם מוקדי: את רוב הפקות המקור אומרים לי לשים בחבילה הזו, את רוב הערוצים לפעוטות וילדים, ואני נאלץ.

יורם מוקדי: מועצה גם, מכוח האינרציה הזו מכריחה אותי לשים את רוב המשאבים שם ואני לא יכול להתחיל לפרק את זה לחבילות שאתם רוצים.

יורם מוקדי: אבל אם ההצעה הזו באה לתת לי גמישות להתמודד בעתיד בתחרות המתהווה, ואמרתי קודם – ולא בנושא של להחיל רגולציה על שחקנים חדשים, אני קם בבוקר ואני מתמודד עם שחקנים מקומיים שמוכרים בזול מאוד ואני מתמודד עם שחקנים בינלאומיים שמוכרים זול מאוד.

יורם מוקדי: זו התחרות שלי.

מיכל רפאלי כדורי: אני רוצה להסביר.

מיכל רפאלי כדורי: חבילת היסוד עדיין קיימת.

מיכל רפאלי כדורי: היא עולה 119.90.

מיכל רפאלי כדורי: אצלנו זה שלוש חבילות.

מיכל רפאלי כדורי: יש לנו שיחות עם המשרד בימים אלה לגבי המתכונת שהשר יאריך את זה.

מיכל רפאלי כדורי: לא בהכרח הוא יאריך חבילה קיימת, יכול להיות שבמשא ומתן אתו יהיו חבילות אחרות שיאושרו בסופו של דבר גם על ידי המועצה.

מיכל רפאלי כדורי: כרגע אנחנו מציעים את החבילות האלה.

מיכל רפאלי כדורי: אלה חבילות שיש בהם שלושה ז'אנרים – למי שמתעניין בספורט, למי שצריך לילדים ולמי שמעוניין בהעשרה.

מיכל רפאלי כדורי: יש בהם ערוצים בהחלט טובים, בהעשרה יש את ה- National Geographic, בספורט יש את ספורט 5, יש את ערוצי הילדים וכמובן באותן ורסיות שקיימות בחבילה הגדולה.

מיכל רפאלי כדורי: אם יש שם הפקות מקור אנחנו לא מוציאים אותן, למרות ששם לא חייבים.

מיכל רפאלי כדורי: אבל זה עולם אחד.

מיכל רפאלי כדורי: עולם אחר זה העולם המרכזי שלנו ששם יש דלת רחבה ויקרה שמאוד מאוד מייקרת את המוצרים לכולם וגורמת ללקוחות לסבסד אחד את השני, כי מי שלא צופה בספורט ומי שאין לו ילדים ומי שלא מעוניין ב-1,800 שעות ראשוניות של סדרות מחו"ל, לא לחייב להיכנס מהדלת הזו.

מיכל רפאלי כדורי: כשתורד מאתנו הרגולציה על חבילת הבסיס נוכל להציע מגוון של חבילות ודלתות כניסה שונות, אגב – כמו שאנחנו עושים בעולם שאנחנו לא מפוקחים.

מיכל רפאלי כדורי: לקוח שלי שרוצה לקנות - - - שזה מוצר שלי, יכול להיכנס אלי.

מיכל רפאלי כדורי: נכון, זה אינטרנט, זה משהו אחר, זה בלי שירות לקוחות, זה ממיר אחר – אין את מחירי הכניסה האלה.

מיכל רפאלי כדורי: הוא יכול לקבל את הסדרות שלי עם הפקות המקור שלי ב-29 שקלים.

מיכל רפאלי כדורי: זה לא המחירים בטלוויזיה או בלוויין אבל זה קיים.

מיכל רפאלי כדורי: העובדה היא שכשאנחנו לא מחויבים ברגולציה שבסך הכל בסופו של דבר כוונותיה טובות אבל היא חיבוק דב מבחינת המחיר – אנחנו עושים את זה.

איתן כבל: כדי להבין – אני שם עכשיו את העניין של שנה או לא שנה.

איתן כבל: יש הצעת חוק שמונחת לפנינו.

איתן כבל: אני רוצה להבין שוב, כדי שנוכל להתקדם מהעולם שמתקיים היום, של 60 או 24, עם ההערות שנשמעו כאן על ידי הכבלים והלוויין שמנקודת מבטם זה חוסם תחרות אמיתית, לשיטתם.

איתן כבל: אני לא נכנס לעניין הזה, אני שם את זה בצד.

איתן כבל: שלום, אדוני מנכ"ל משרד האוצר.

קריאות: - - -

איתן כבל: אני ברשות

איתן כבל: כם רוצה להתקדם ולעשות את הצעד הנוסף הזה.

איתן כבל: תשכחו ממה שהיה, מחר בבוקר צריך עידן חדש להתחיל, אני רוצה מהשלב הזה – מה חדש?

איתן כבל: האם יש לנו חבילת בסיס, חבילת יסוד – כמה ערוצים יש בנקודת הכניסה?

איתן כבל: ממה שאני מבין, זה לא שבא אדם ויכול להגיד לכם מה הוא רוצה בדיוק.

איתן כבל: הוא לא יכול.

איתן כבל: הוא בא לכבלים וללוויין ואני לא מתייחס עכשיו למוקדי ומיכל רפאלי כדורי למה שאתם נותנים בחבילת האינטרנט כי אנחנו מדברים עכשיו על הפלטפורמות הבסיסיות.

איתן כבל: אני רוצה להבין – כשהוא מגיע, הלקוח, הוא מחויב בערוצי כניסה?

איתן כבל: יפה.

איתן כבל: אז כשאתם מתחילים למכור את הערוצים הנוספים שעליהם בעצם התחרות, אני רוצה להבין עם איזה ערוצים אנחנו מתחילים?

איתן כבל: מה הם ערוצי הכניסה שלאחר שקיבל אותם הלקוח אומרים לו – זה מה שיש לך עכשיו, ומפה ועל מה התחרות?

איתן כבל: האם תוכלו להגיד פעם אחרונה באיזה ערוצים מדובר?

רעיה עדני: אקדים ואומר שזה קצת קשה להבין מהסיבה הפשוטה שהחדשנות של הדבר הזה היא שפשוט לא תהיה רגולציה.

רעיה עדני: אני, בתור נציגת ממשלה או נציגת הרגולטור – לא יודעת מה הפלטפורמות יציעו, מהסיבה הפשוטה שאני נותנת להם חירות, והחירות הזו גוזרת אי ודאות מסוימת.

איתן כבל: את אומרת לי שממחר בבוקר, אחרי שהחוק עובר, בעצם הפלטפורמות הן אלה שיציעו את מה שאנחנו קוראים "חבילת היסוד".

רעיה עדני: תחת שני תנאים.

רעיה עדני: בכל זאת לא שחררנו לגמרי.

רעיה עדני: תנאי ראשון – שבכל אחד מכרטיסי הכניסה שהם יבחרו להציע, באמת, הם יהיו חייבים לשדר את ערוצי הברודקסט, כלומר – את 11,12,13,14, חינוכית, ייעודים - - - 12 ערוצים.

איתן כבל: זאת אומרת שבכל מקרה, וזה מה שאני מנסה להבין כל הזמן – נקודת הכניסה, ה must, בלעדיה אתה לא יכול להתקדם לוורסיה אלה מה שאמרנו – עידן פלוס, בגדול.

איתן כבל: נכנסנו.

איתן כבל: מהרגע שיש לי את עידן פלוס אצלי בממירים – איך מתקדמים מפה?

רעיה עדני: חוץ מעידן פלוס יוצע לך עוד מקבץ של ערוצים שונים במסגרת אותה חבילה, כראות עיניהן של הפלטפורמות.

רעיה עדני: זה יוכל להיות עוד שלושה או חמישה או שלושים ערוצים.

איתן כבל: שזה חלק מחבילת היסוד.

איילת נחמיאס ורבין: או ערוץ בודד?

רעיה עדני: ערוץ בודד ככל הנראה, אלא אם כן הפלטפורמות יבחרו, לא יוצע, אלא יוצעו כחבילות.

רעיה עדני: מאחר ומדובר בטלוויזיה רב ערוצית שלא יכולה להתממן על ידי ערוצים ספציפיים ובודדים, ולכן המודל הכלכלי לא שעון על זה שתקני ערוץ בודד על פלטפורמה רב ערוצית.

רעיה עדני: הם ככל הנראה יציעו רב ערוציות – כלומר, איזושהי חבילה של ערוצים, אבל אנחנו לא מגבילים את הגודל שלה, אנחנו לא מגבילים את התוכן שלה.

איתן כבל: בתוך ה-12.

רעיה עדני: מעבר ל-12.

איתן כבל: אז אמרנו ה-12 זו נקודת הכניסה.

רעיה עדני: כן.

רעיה עדני: רק לא בבודד.

איתן כבל: ה-12 זה מחויב, אבל בצמוד אליו - - -

איתמר חרמון: מחויב גם היתר.

איתמר חרמון: יש לך בגדול שני מסלולים.

איתמר חרמון: יש מסלול אחד שזה היסוד, שאתה מכיר – 24 ערוצים ב-120 שקלים.

איתמר חרמון: המסלול השני - - -

איתן כבל: עצור, בלבלת אותי.

איתן כבל: אני עדיין ב-12 ואתה מוכר לי חבילות - - -

קריאות: - - -

איתמר חרמון: אין 12.

איתמר חרמון: אין 12 אדוני היושב-ראש.

איילת נחמיאס ורבין: אני רוצה הצעה לסדר.

איילת נחמיאס ורבין: אני חושבת שיש דבר מאוד לא מסובך, קוראים לו – עץ מוצר.

איילת נחמיאס ורבין: אם פה מישהו היה מואיל בטובו לשרטט דיאגרמה פשוטה, מסודרת, שגם נותנת לוחות זמנים מסודרים לכניסה של פרטנר וסלקום, עם כל הכבוד, לתוך הרגולציה כי נראה לי הזוי לדון ברגולציה של יס והוט מבלי לדון ברגולציה של - - -

איתן כבל: - - -

איילת נחמיאס ורבין: אני יודעת, אבל מה לעשות?

איילת נחמיאס ורבין: אני חברה בעוד 3 ועדות משותפות ולא יכולתי להגיע בשבוע שעבר.

איתן כבל: לא התלוננתי.

איילת נחמיאס ורבין: אתה מתלונן תמיד שאני לא מגיעה, וזה מחמיא לי.

איילת נחמיאס ורבין: אני אומרת בשיא הרצינות – עכשיו עוד פעם התחלנו דיון אם זה 12 או 24.

איילת נחמיאס ורבין: אנחנו מתחילים עכשיו דיון חדש – לא ערוצים בודדים, אבל בנוסף לזה, מה אפשר להמיר.

איילת נחמיאס ורבין: למה שלא ישרטטו לנו את זה בצורה פשוטה?

יפעת בן חי שגב: בגלל שאין רפורמה מסודרת ומבושלת, זאת האמת.

יפעת בן חי שגב: וזה לא מקרה שאתם לא מבינים כי אתם קיבלתם פה תבשיל חצי אפוי.

יפעת בן חי שגב: זאת האמת, ואני עדיין מסכימה לכל החלטות הממשלה.

איילת נחמיאס ורבין: אנחנו רגילים לזה.

יפעת בן חי שגב: זה פשוט לא רציני, האופן שבו זה נעשה.

איילת נחמיאס ורבין: יש פה בעיה.

איילת נחמיאס ורבין: רעיה, אתם בעיני הגורם שמבקש את זה בחוק ההסדרים.

איילת נחמיאס ורבין: תשרטטו בבקשה איך זה אמור להיראות.

רעיה עדני: הייתי מאוד שמחה לשרטט לך אבל כל הרעיון הוא שאני - - -

איילת נחמיאס ורבין: אנחנו בסוף צריכים לצאת מפה כשאנחנו משוכנעים שהציבור מקבל מוצר יותר טוב בסכומים נמוכים יותר, פוטנציאלית.

איילת נחמיאס ורבין: יש פה בעיה ואנחנו לא מצליחים להבין למה הציבור יוצא נשכר מזה.

קריאות: - - -

איתן כבל: אם אנחנו לא מבינים את זה, אי אפשר להתקדם.

איתן כבל: זה הדבר הכי טוב ברפורמה.

קריאות: - - -

איתן כבל: רועי, כל הדברים האחרים הם לא - - -

נורית קורן: הם לא בכיס של האזרח.

איתן כבל: בדיוק.

איתן כבל: זו ההגדרה.

רועי פולקמן: כשאתה פותח את הפרסומות זה משפיע על האזרח מאוד.

אורי בסט: אני יועץ משפטי של ערוץ הספורט.

אורי בסט: אני מודה שאני קצת מבולבל כי אני יושב פה ושומע את הפלטפורמות מדברות על זה שערוץ הספורט או ערוצי הספורט הם איזה ערוצי נישה שיש כאלה שרוצים אותם ויש כאלה שלא רוצים אותם, כשאני הייתי פה בדיונים רבים גם במועצה וגם ראיתי חוות דעת כלכלית, למשל, שאחת מהפלטפורמות השוותה אותנו לחברת חשמל – שיש לנו ביד מוצר חיוני כמו חשמל שראוי שיהיה בכל בית במדינת ישראל.

אורי בסט: אז אנחנו אומרים דבר כזה: אם אנחנו באמת מוצר נישה ואנחנו לא צריכים להיות בכל בית במדינת ישראל, בשם התחרות – זה גם בסדר.

אורי בסט: אבל באותו רגע שזה קורה צריך להסיר מאתנו את כל מחויבויות המכירה, השידור הזה להוט ויס – כל ההליכים של ה must sell שהיו פה מתאיידים באותו רגע, כי הפכנו להיות ערוץ נישה.

איתן כבל: זכינו להכיר אותך עכשיו - - -

אורי בסט: הייתי פה בכל הדיונים.

איתן כבל: אדוני ממש נחבא אל הכלים.

איתן כבל: מה שאני מנסה לומר – הכוונה לא היתה זו.

איתן כבל: אפילו אני יודע להגיד את זה.

איתן כבל: הכוונה היא שאמא שלי, כשהיא מתחברת לכבלים וללוויין או לאחת הפלטפורמות– לקבל את ערוצי הספורט, זה לא בדיוק הנושא שמעניין אותה ולא בגלל שהיא אחת שלא מבינה.

אורי בסט: יש לי וידוי, אני בתור יועץ משפטי של ערוץ הספורט מעולם לא ראיתי גול של מסי או רולנדו.

אורי בסט: זה לא מעניין אותי, אני לא רואה ספורט, אבל אני למדתי מכל הדיונים האלה שאנחנו חברת חשמל.

איתן כבל: אני אתן לך את המחמאה לבד.

איתן כבל: יהללך זר ולא פיך.

איתן כבל: האמת היא שאף אחת מן הפלטפורמות לא יכולה לחיות בלי שיש לה ערוץ ספורט.

אורי בסט: הן יכולות.

אורי בסט: הן יכולות.

אורי בסט: יס הגישו חוות דעת כלכלית שיש לנו מוצר חיוני כמו מחברת חשמל.

איתן כבל: אני עדיין אומר לכם: אני מתנצל, אני לא אצא מפה עד שאני לא אבין בדיוק במה דברים אמורים.

איתן כבל: כל עוד אנחנו לא מבינים מה אתם רוצים - - -

רועי פולקמן: מה יוצא לציבור מזה?

איתן כבל: עוד לפני מה יוצא לציבור אני רוצה לדעת מה מציעים לציבור.

איתן כבל: נכון לרגע זה, עם כל ההסברים המלומדים אנחנו מתחילים להבין את מה שרעיה עדני אומרת ואז איתמר קופץ ומוסיף לי עוד נדבך.

איתן כבל: אני רוצה לדעת בשלב הראשון, מה כל כך מסובך – אדם מן היישוב שלא מחובר לשום פלטפורמה, לא היה הרבה שנים כאן ורוצה להתחבר.

איתן כבל: הוא מבקש לדעת - - - אם זה לא פשוט זה או לא זול או בעייתי.

איתן כבל: אני רוצה לדעת את הדבר הבא: אדם מתקשר אליך ומבקש לדבר עם המנכ"ל.

איתן כבל: שלום אדוני, יורם מוקדי – אני רוצה להתחבר להוט.

איתן כבל: מה אני מקבל כדי להתחבר אליך, וכמה אשלם?

יורם מוקדי: תקבל חבילה שתתאים לך באופן כזה שיהיו בה חבילות יותר זולות ויותר יקרות, לעומת המצב כיום שאני לא יכול להתחיל לפרק לך חבילות.

איתן כבל: אתה לא עונה לי.

איתן כבל: תענה לי כאל לקוח.

איתן כבל: אתה מהשירות לקוחות, בשיווק.

איתן כבל: אני מנסה להבין – אתה יכול להגיד לי שאתה לא יכול לענות, אבל אני רוצה להתחבר.

איתן כבל: אני רוצה שתגידו לי לאיזה ערוצים אני מתחבר וכמה זה עולה לי.

איתן כבל: מה כל כך מסובך?

איתן כבל: שעתיים.

אתי בנדלר: כי אין תשובה, אדוני.

מיכל רפאלי כדורי: בוודאי שיש תשובה.

מיכל רפאלי כדורי: אל"ף, סיכמנו אתך שאנחנו בנפרד נפגשים אתך ועם האוצר ודברים שאנחנו לא יכולים לא להראות אחד לשני - - -

יפעת בן חי שגב: וגם לא למועצה לכבלים ולוויין.

מיכל רפאלי כדורי: וגם למועצה.

איילת נחמיאס ורבין: סליחה, אני סומכת את ידי באלף אחוז על יושב-ראש הוועדה - - -

קריאות: - - -

רעיה עדני: היא אמרה – היא לא יכולה להראות את זה, זה סודות מסחריים.

איתן כבל: זה לא קשור לזה.

איתן כבל: יש סודות מסחריים.

איילת נחמיאס ורבין: איתן, אני באה מהמגזר העסקי - - -

קריאות: - - -

מיכל רפאלי כדורי: המצב הקיים הוא אחד, אני מבינה שאתם מבינים אותו, אתם לא רוצים לשמוע עליו.

מיכל רפאלי כדורי: המצב העתידי - - -

איתן כבל: יש חוק חדש.

מיכל רפאלי כדורי: אין חוק, הוא עוד לא עבר.

מיכל רפאלי כדורי: מה שאנחנו מבינים וגם היינו רוצים שיקרה, אני שמה בצד את חבילת היסוד כי היא במסלול אחר, אבל גם היא תהיה דלת כניסה כזו או אחרת.

מיכל רפאלי כדורי: .

מיכל רפאלי כדורי: בעולם החדש, אם הוא יקרה, אנחנו נהיה מחויבים להעביר לכל אחד את 12 הערוצים האלה וכל ערוץ נוסף שיורה לנו השר במסגרת הרפורמה החדשה - - -

איתן כבל: זה עדיין בתוך ה-12.

מיכל רפאלי כדורי: לא, זה יכול להיות גם - - - כל ערוץ זעיר שיבוא.

קריאה: להלן "ערוצי קיש".

מיכל רפאלי כדורי: בעלי רישיונות חדשים, או בעלי רישיונות מיוחדים, או כל מה שיורו לנו.

מיכל רפאלי כדורי: מעבר למה שיורו לנו - - -

איתן כבל: וכמה זה עולה?

מיכל רפאלי כדורי: אני לא אגיד לך כמה זה עולה כי זה עוד לא נולד, אין לי מושג מתי זה ייוולד.

מיכל רפאלי כדורי: התחרות כל יום, בעודנו מדברים – משתנה.

איתן כבל: גברתי, עכשיו הודעת לי שיש לי חבילה שהיא הכניסה שלי והיא עדיין לא מתומחרת - - -

מיכל רפאלי כדורי: ממתי מתמחירים בכנסת חבילות, האם אנחנו בפיקוח מחירים?

איילת נחמיאס ורבין: לא, זו לא הכוונה.

איילת נחמיאס ורבין: אנחנו לא מתכוונים להתערב בתמחור, אבל אנחנו כן מנסים להבין מה יהיה התמחיר.

איילת נחמיאס ורבין: מה זאת אומרת?

איילת נחמיאס ורבין: האם חבילת היסוד של 24 ערוצים – תתקנו אותי אם אני טועה – תעלה 120 שקלים היום, נכון?

מיכל רפאלי כדורי: אבל היא חבילה מפוקחת, אנחנו מדברים - - - -

קריאות: - - -

רעיה עדני: זה השר מחליט, אנחנו לא נוגעים בזה.

מיכל רפאלי כדורי: אנחנו לא נוגעים בחבילת היסוד כי היא עוד לא נקבעה.

יפעת בן חי שגב: ברור, כי זה לא מגובש.

מיכל רפאלי כדורי: בעולם החדש - - - -

איתן כבל: אני רוצה להבין את הדבר הבא – ה-12 ערוצים האלה פלוס "ערוצי קיש" אם ייכנסו – שמנו אותם בסל.

מיכל רפאלי כדורי: עכשיו מתחיל לקוח לבחור לעצמו או ערוצים בודדים או חבילה, או חבילות, או חבילות וערוצים בודדים.

מיכל רפאלי כדורי: הוא יכול לבנות לעצמו, תיאורטית, מוצר שמתאים לו, והוא יכול לנוע אתו.

מיכל רפאלי כדורי: היום יש לו ילדים בגילאים שונים אז הוא ייקח את כל חבילת הילדים.

מיכל רפאלי כדורי: בשנה הבאה שני ילדים גדלו והוא כבר לא צריך pre-school, אז הוא יבחר אחרים, ואם הוא משפחה הוא יכול לקחת את כל ערוצי הספורט, ואם הוא לא רוצה ערוצי ספורט אז הוא לא ייקח אף אחד, ואם הוא נורא אוהב ספורט חורף אז יכול להיות שהוא יבקש רק את היורו-ספורט.

מיכל רפאלי כדורי: הדבר הזה יוכל להתנייד, ואנחנו נתמחר את זה בהתאם.

מיכל רפאלי כדורי: בנוסף, כמו בכל חברה, אנחנו ודאי נציע מבצעים, שאין לי מושג כרגע מה הם.

מיכל רפאלי כדורי: כרגע יש לנו מבצע מסוים שבו אנחנו נותנים את כל החבילות כולל ה-VOD בתוך המבצע.

איילת נחמיאס ורבין: אני עושה את זה היום.

איילת נחמיאס ורבין: אני מפרקת את חבילת הילדים.

מיכל רפאלי כדורי: אבל את לא מחלקת את חבילת הבסיס שעולה לך 200.

מיכל רפאלי כדורי: את זה את לא יכולה לפרק.

איילת נחמיאס ורבין: אבל אמרה לנו יפעת בן חי שגב שהשר האריך את התקנה - - -

מיכל רפאלי כדורי: אבל הוא האריך את חבילת היסוד.

קריאות: - - -

איתן כבל: רוצה להבין שוב – בהנחה שהבנתי את מה שאת אומרת אני רוצה להביא דברים בשם אומרם, אנא היו בהאזנה: הצעת החוק, בהנחה שתעבור as is אןמרת את הדבר הבא: אני מתקשר לאחת הפלטפורמות.

איתן כבל: היא מחויבת בשלב הראשון לתת לי את מה שאנחנו קוראים עידן פלוס פלוס קיש.

איתמר חרמון: לא, לא.

איתמר חרמון: התשובה היא לא.

איתמר חרמון: הם ירכיבו את החבילה כמו שהם רוצים.

מיכל רפאלי כדורי: שזה תנאי.

מיכל רפאלי כדורי: הם חייבים להיות שם.

איתן כבל: אבל תנו לי להבין – הכוונה שלי: לא משנה איך אתה מחבר את זה, 12 הערוצים פלוס "ערוצי קיש" אם יהיו – חייבים להיות בפנים.

איתן כבל: זאת אומרת, זה must.

איתן כבל: מעבר לזה – אין שם ספורט, אין שם ילדים, אין שם כלום.

איתן כבל: ה-12, מה שנקרא עידן פלוס פלוס יהיו מוטמעים בתוך התהליכים השונים והתחרות בעצם הופכת להיות על המגירות השונות.

איתן כבל: מה זה המגירות השונות?

איתן כבל: באה כל אחת מהפלטפורמות ואומרת – את זה אנחנו יודעים להציע לך.

איתן כבל: אנחנו יודעים להציע לך חבילות שהמחיר שלהם הוא X, או אם אתה רוצה לקחת רק חלק - - - זאת אומרת, אתה בעצם יחד אתנו – בוא נרכיב לך את החבילה.

איתמר חרמון: לא.

איתמר חרמון: אני מנסה להסביר את ההצעה – הם ירכיבו את החבילה כפי שהם רוצים, לא כפי שהמנוי רוצה.

איתמר חרמון: זו נקודת המוצא של ההצעה- - -

איתן כבל: עצור.

איתן כבל: אתה אומר לי דבר אחר.

איתן כבל: מה שאתם אומרים עכשיו – בעצם עכשיו, אחרי שסיכמנו עידן פלוס פלוס שהתערבב לו באיזו דרך בפנים, הם מביאים לי - - - זה לא שעכשיו יש מגירת ספורט, מגירת ילדים, מגירות כאלה.

איתן כבל: אני הבנתי ממיכל רפאלי כדורי שיש מגירות שמורכבות מכל מיני דברים ויש לי אחת משתי האפשרויות - - -

רועי פולקמן: מי שמרכיב לך את התבשיל זה הם.

רועי פולקמן: זה מה שאמרו לך.

איתן כבל: קודם כל אני חוזר על מה שמיכל רפאלי כדורי אמרה.

מיכל רפאלי כדורי: תן לי לחדד, גם היום - - -

איתן כבל: אל תבלבלי אותי.

לאה ורון: הוא לא רוצה לדעת מה היום, הוא רוצה לדעת מה עם כניסת החוק לתוקף.

איתן כבל: מה שאמרה לי מיכל שהעניין הוא כזה – עכשיו אני יכול להרכיב לעצמי על פי ההיצעים השונים.

איתן כבל: יש לי ספורט – אני יכול לקנות את כל חבילת הספורט, או שאני יכול לקנות שת 5 פלוס, בילדים – אני יכול - - -

רועי פולקמן: זה תלוי בפלטפורמה.

רועי פולקמן: הם יציעו את ההרכבים.

רועי פולקמן: הם יבנו את החבילה.

רועי פולקמן: יכול להיות שתהיה יותר גמישות, תמהיל של יותר חבילות - - -

איילת נחמיאס ורבין: שאלתי אותם על היסוד, לא על הבסיס.

איילת נחמיאס ורבין: הם אמרו שהם לא יודעים כמה היסוד יעלה.

מיכל רפאלי כדורי: גם היום מעבר לחבילת היסוד ומעבר לחבילת הבסיס הרחבה אני מחויבת להציע לכל לקוח שמבקש כל ערוץ בבודדת או בחבילות, או בחבילות ובודדת.

מיכל רפאלי כדורי: למה שאחרי הרפורמה אני לא אעשה את זה even more so, שאחרי הרפורמה, כשחבילת הבסיס תהיה צרה אני אהיה מחויבת וגם ארצה להציע.

יפעת בן חי שגב: איזה חבילת בסיס?

יפעת בן חי שגב: לא תהיה חבילת בסיס.

איתמר חרמון: יהיה כרטיס שהם יגדירו שהוא כרטיס הכניסה.

איתמר חרמון: אחרי שהם יגדירו, עליו תוכל להוסיף.

איתמר חרמון: מה יהיה בכרטיס הזה?

איתמר חרמון: הם יחליטו.

איתמר חרמון: מה שהם יחליטו שיהיה שם – זה מה שיהיה.

איתמר חרמון: לא תוכל לפרק את זה.

איתמר חרמון: על גביו תוכל לקבל כל דבר בבודד.

קריאות: - - -

רועי פולקמן: האם זה יוזיל או שנבנה חבילות שבסוף הן תהיינה יותר יקרות?

רועי פולקמן: למה ההבנה היא שהרפורמה הזו תוזיל עלויות לצרכן?

יפעת בן חי שגב: באופן עקרוני חשוב לי לומר לפרוטוקול.

יפעת בן חי שגב: המועצה לא מתנגדת לביטול חבילת הבסיס.

יפעת בן חי שגב: אנחנו אפילו תומכים בביטול חבילת הבסיס אלא שיש פה משוואה שצריך להתייחס גם לצד השני שלה, ולצערי הרב ההסדר שמוצע פה לא נותן את דעתו למה צריך לקרות ביום שבו מבטלים את חבילת הבסיס.

יפעת בן חי שגב: לכן אמרתי שזה חצי אפוי.

יפעת בן חי שגב: אני אבקש מאלינור שהיא ממונת כלכלה להגיד מה המשמעות של הטיפול בחצי המשוואה.

אלינור כליפזיאדה: אני כמובן לא מתנגדת להצעת הממשלה, אני רק רוצה להעלות כמה חששות.

אלינור כליפזיאדה: כרגע אנחנו נמצאים במצב שוק שבו שתי שחקניות מחזיקות קרוב ל-90% ממנו.

אלינור כליפזיאדה: כל הטענות לגבי תחרות עזה – התחרות העזה הזו מתקדמת אבל היא גם פונה לחתך מאוד מסוים באוכלוסייה שהוא יותר מוטה טכנולוגיה, שאין לו בעיה לראות את הכל באינטרנט, שהוא פחות פוחד מבעיות לא רוצה, אולי, הפקות מקור, שיכול להסתדר עם כל מיני דברים.

אלינור כליפזיאדה: שם, החברות האלה מחזיקות קרוב ל-90% מהשוק.

אלינור כליפזיאדה: החשש שלי שמחר, כשהם יודעים בדיוק מי אתה, יודעים כמה זמן עמדת בכל ערוץ עמדת, והם יודעים שמתוך ה-80 ערוצים שיש לך היום בחבילת הבסיס, אתה צופה בעצם ב-8, ומחר הם יציעו לך בדיוק את ה-8 בדיוק במחיר שאתה משלם היום, כי הם יודעים שאתה כבר מוכן לשלם.

אלינור כליפזיאדה: אם היית רוצה יותר זול היית הולך - - -

רועי פולקמן: זה בדיוק מה שעושים היום בטרגטינג של האינטרנט.

רועי פולקמן: אתה אוהב נורא את ערוץ 5 פלוס?

רועי פולקמן: גמישות מוחלטת, רק - -- דרך אגב, היום הרי אתרי הטיולים עובדים בדיוק אותו הדבר.

רועי פולקמן: הם יודעים שאתה רוצה לטוס לאמסטרדם – תיכנס לאתר, המחיר קופץ, כי הם יודעים שאתה מחפש.

רועי פולקמן: זו טכנולוגיה פשוטה.

קריאות: - - -

רועי פולקמן: זה ברור שזה לא יוזיל כלום, מה זה - - -

אלינור כליפזיאדה: אני לא עומדת בדרכך להציע - - -

מיכל רפאלי כדורי: את עומדת בדרכי להציע את הכל כי אני חייבת את החבילה הגדולה - - -

אלינור כליפזיאדה: היום במסגרת חבילת היסוד, אם הם רוצים הם יכולים להוסיף על חבילת היסוד ולסדר את זה מאוד יפה, ולתת תוצאה אטרקטיבית, אבל לא עושים את זה.

אלינור כליפזיאדה: הם יודעים שלאנשים זה לא אטרקטיבי, מציעים להם את ה-220, ואני אומרת לכם שיש חשש שאם נבטל את ה-220 ככה - -

קריאות: - - -

אלינור כליפזיאדה: - - בלי לדאוג שיהיו אירועי הספורט שהיום כבר נמצאים בחבילה, בלי לדאוג שיהיו הפקות מקור שהיום נמצאים בחבילה, מחר – על הדברים האלה אנשים ישלמו יותר, כי הם יודעים כבר מה ה-90% שלך והם ימכרו לך את ה-90% באותו מחיר שאתה משלם היום, כי אם אתה היית רוצה ללכת למקום אחר היית עושה את זה, והם יודעים את זה.

מיכל רפאלי כדורי: חברים, אתם מתעלמים מזה שאנחנו בתחרות מטורפת, ואתם מייחסים לנו דברים הזויים.

אלינור כליפזיאדה: אנחנו מדברים על תחרות כרגע על קרוב ל-10% במקרה הטוב - - -

מיכל רפאלי כדורי: את לא מתייחסת לא לנטפליקס ולא לפיראטים, ולא לעולם שלם שמתחרה בנו.

אלינור כליפזיאדה: אני רוצה לציין לגבי התחרות הזו, לכאורה, שהרבה מהאשים שהתווספו היום באינטרנט הם אנשים שמעולם לא היו בהוט ויס.

קריאה: זה לא נכון.

חיים סלוצקי: את ממש לא מזהה את הקהל.

חיים סלוצקי: סליחה, את לא מזהה את הקהל.

חיים סלוצקי: זה קהל שהולך בגלל כסף, לא בגלל שירותי טכנולוגיה.

חיים סלוצקי: בתי זקנים הולכים כולם ל - - - כי זה בזול.

חיים סלוצקי: את ממש לא מזהה את הקהל.

חיים סלוצקי: זה ממש לא נכון.

אלינור כליפזיאדה: אני רוצה לציין דבר נוסף.

אלינור כליפזיאדה: לגבי ה-8%, לגבי הפקות מקור.

אלינור כליפזיאדה: היום הפקות המקור ממומנות מהכסף של כולנו.

אלינור כליפזיאדה: אנחנו משלמים להוט וליס, ועם הכסף הזה, 8% מההכנסות שלהן הולכות להפקות מקור.

אלינור כליפזיאדה: מה יקרה מחר?

אלינור כליפזיאדה: הם עדיין יקחו את הכסף הזה מכולנו, הם יפיקו הפקות מקור ויעשו ערוץ נישה בתשלום נוסף לאנשים שישלמו אקסטרה כדי לראות את זה.

מיכל רפאלי כדורי: מאיפה את מביאה את זה?

מיכל רפאלי כדורי: על סמך מה זה מבוסס, הדבר הזה?

מיכל רפאלי כדורי: איזה תרחיש בניתם כדי להחלך אימים על היוצרים, זו פשוט חוצפה.

מיכל רפאלי כדורי: פשוט חוצפה.

יפעת בן חי שגב: מיכל, תתחייבו שלא תעשו את זה - - -

מיכל רפאלי כדורי: לא רוצה להתחייב לשום דבר.

מיכל רפאלי כדורי: אני רוצה להתחייב שהמועצה ביושר אינטלקטואלי תגיד שכל הסמכויות שלה נמצאות בחבילת הבסיס והיא מבקשת לא לאבד אותן - - -

יפעת בן חי שגב: את התנצלת היום פעם אחת, את רוצה להתנצל פעם שנייה?

תמר ארז: אני רק רוצה לחדד שני דברים.

תמר ארז: דבר ראשון, לגבי אירועי הספורט, ההצעה כוללת עדיין את הסכמות של המועצה לדאוג לאירועים המוכרזים, וגם בחבילת היסוד יש ערוצי ספורט והיא תוכל לטפל בזליגת תכנים דרך חבילת היסוד.

תמר ארז: הדבר השני זה מה שאלינור דיברה עליו מתעלם מזה שאמנם הם עדיין 90% מהשוק, אבל יש את האופציה של האינטרנט לא הולכת לשום מקום, היא הולכת ומתעצמת.

תמר ארז: לכן, מהרגע שנפלו חסמי הכניסה לשוק השידורים אנחנו כן יכולים להסתמך על זה שיש אלטרנטיבות.

תמר ארז: אנחנו רואים את המחירים, רואים שיש חבילות הרבה יותר זולות שמציעות מגוון תכנים מאוד רלבנטי לצרכנים, ואנחנו כן יכולים להסתמך על זה, למרות שהם עדיין 90% מהשוק.

אלינור כליפזיאדה: אז בואו נחכה שהשוק יתייצב.

אלינור כליפזיאדה: אני לא מבינה למה יומיים אחרי שנפתח שוק חדש - - -

קריאות: - - -

מיכל רפאלי כדורי: איך זה יכול להיות שיש ויכוח בין משרד התקשורת, משרד האוצר והמועצה?

מיכל רפאלי כדורי: זו אותה ממשלה, זה לא השוק הפרטי.

איילת נחמיאס ורבין: מיכל, אתה היית פה בוועדת קיש, ראית במו עינייך.

איילת נחמיאס ורבין: שם משרדי ממשלה היו בצדדים אחרים.

איילת נחמיאס ורבין: את ראית את זה במו עיניך.

איילת נחמיאס ורבין: בעיניי, דרך אגב, זה הזוי שמביאים את הרפורמה הזאת אחרי שגמרנו את ועדת קיש, אבל אני רוצה להגיד לכם משהו אחר:

איילת נחמיאס ורבין: אם אנחנו יושבים פה ושוברים את הראש כדי להבין איך והאם זה מיטיב עם הצרכן, ואף אחד לא מצליח להסביר לנו למה – אני רוצה להגיד - - -

מיכל רפאלי כדורי: דיברתי וגם יורם יסביר.

מיכל רפאלי כדורי: אתם לא רוצים להקשיב, זה לא שאתם לא מבינים.

איילת נחמיאס ורבין: בעולם העסקי קוראים לזה – kiss, keep it simple stupid.

איילת נחמיאס ורבין: אתם עושים משהו פה, מערבבים כמה דברים ואנחנו לא מצליחים להבין.

איילת נחמיאס ורבין: אז אנחנו כנראה הקבצה ב'.

איילת נחמיאס ורבין: אתם לא מצליחים להסביר למה זה יותר טוב לצרכן.

איילת נחמיאס ורבין: איך זה יכול להיות שתמיד הבעיה אצלנו?

איילת נחמיאס ורבין: יש גבול, לא?

אלונה אבט: אני מנכ"לית משותפת של קבוצת מדיה הוט – אנחנו מתמחים בערוץ הילדים, ערוץ הופ, ערוץ הופ ילדות ישראלית, לולי וויז.

אלונה אבט: אני מבקשת להבין לפי המתווה שמוצע מה יהיה גורלן של הפקות המקור לגיל הרך, שזה עיקר העניין שלי, ובעיקר מי שאני חושבת עליו שזה 700 אלף ילדים בגילאי גן עד כיתה א', כולל, שצופים כרגע והפקות המקור אמורות להיות מונגשות להם דרך הסדרי הבסיס.

אלונה אבט: אם חבילת הבסיס תוסר, ואני כמובן בעד למצוא פתרונות להוזיל את זה לצרכן הסופי, מה דינן של הפקות המקור?

איילת נחמיאס ורבין: וגם להפחית רגולציה.

איילת נחמיאס ורבין: אנחנו כאן כדי להפחית רגולציה.

אלונה אבט: אני שואלת: לפי התכנון הזה, כדי שזה לא יהיה טלאי שעושה חור במקום אחר, מה יקרה עם הפקות המקור לגיל הרך?

אסף אמיר: אני רוצה להוסיף על מה שאמרה אלונה.

אסף אמיר: הבנתי שלערוצי הספורט – יש למועצה סמכות, מה קורה עם הפקות מקור?

אסף אמיר: אין סמכות, בעצם?

אסף אמיר: כלומר, שהפקות המקור יכול להיות - - - ואני באופן טבעי אני לא מייצג פה את העניין של הצרכנים אבל אני כן הייתי שמח שכל הצרכנים יוכלו לראות הפקות מקור.

יורם מוקדי: אני אנסה להסביר בעזרת דוגמה אחרת.

יורם מוקדי: אין טענה שאתם, חברי הכנסת, לא מבינים או שאתם לא מסוגלים להבין, אלא שהסיפור הזה הוא מסובך כי אנחנו קצת שבויים בתוך רגולציה שקיימת רק במדינת ישראל.

יורם מוקדי: תארו לכם שאני יבואן רכב.

יורם מוקדי: במצב היום יש שני מוצרים שמותר לי למכור לצרכן – אחד, רכב ב-60 אלף שקל והשני – רכב ב-200 אלף שקל, עם כל התוספות.

יורם מוקדי: אסור לי לקחת את הרכב הזה ולמכור אותו במנוע יותר קטן, או בלי סאן רוף.

יורם מוקדי: אני מחויב היום לשים את המוצר הכי יקר שקוראים לו – חבילת הבסיס.

יורם מוקדי: אני לא יכול היום להציע מוצרים יותר.

יורם מוקדי: אם אני בית מלון היום אני חייב להציע מוצר שהוא הכל כלול ולא יכול להציע רק את הלינה וארוחת הבוקר.

קריאה: אתה יכול לשדרג את ה-60 אלף שקל?

יורם מוקדי: לא.

יורם מוקדי: אי אפשר לשדרג קיה פיקנטו שתהיה סקודה סופרב.

יורם מוקדי: לא, אי אפשר.

יורם מוקדי: עכשיו אני אסביר את זה עוד פעם.

איילת נחמיאס ורבין: אנחנו פשוט חושבים שנתת דוגמה מתעשייה לא מתאימה.

יורם מוקדי: אני נתתי דוגמה בדיון הקודם על כך שיש עיתונים במדינת ישראל שאגב, עולים בדיוק כמו המנוי החודשי שלי, ושאי אפשר לפרק אותם למרות שאני רוצה לקבל רק את מוסף הספורט והייתי רוצה לקבל רק את גלריה, ואני לא רוצה לשלם על כל העיתון.

יורם מוקדי: הייתי שמח לקחת את ידיעות ספורט ואת גלריה, כי ככה אני אוהב לקרוא את העיתון שלי.

יורם מוקדי: אבל מה לעשות שיש איזה מערכת, איזה אקו סיסטם שהוא הכלכלה הבסיסית של הדבר הזה?

יורם מוקדי: ולכן נקודת המוצא צריכה להיות אחת:

יורם מוקדי: האם השוק תחרותי היום?

יורם מוקדי: גבירותי ורבותי, חברי הוועדה, השוק מאוד מאוד תחרותי היום.

יורם מוקדי: יש הצעות ב-60 שקל, יש הצעות ב-90 שקל ויש הצעות שלי – המותג שלי, התוכן של הוט מוצע ב-30 שקל וגם ב-99 שקלים באמצעים דיגיטליים שאין עליהם רגולציה.

יורם מוקדי: אין רגולציה, זה אומר שאני יכו לתת את השירות הזה דיגיטלי, אני יכול לתת אותו באמצעים זולים.

יורם מוקדי: יש אנשים שקולטים מהאוויר עידן וצורכים תוכן פיראטי, לצערי הרב.

יורם מוקדי: יש אנשים שיכולים לקחת עידן ולקחת חבילה כזו או אחרת משחקן אחר.

יורם מוקדי: השוק יותר תחרותי ממה שהיה אי פעם ואם מישהו פעם אחת התייעץ עם גורם בינלאומי פה, ואני בטוח שגורמי הרגולציה, אם היו פוגשים מישהו מחו"ל, הוא היה אומר לכם – רבותי וגבירותי, ירדתם מהפסים עם הרגולציה שעשיתם בארץ, כי הם אומרים לנו את זה בפרצוף כל הזמן.

יורם מוקדי: אני בטוח שהם אמרו את זה לרגולטורים פה.

יורם מוקדי: לכן כל מה שהתבקש פה, ואגב, זו לא הצעת חוק שלי, אבל אם התבקשה פה תחרות והיכולת שלי לתת לצרכן יותר אפשרויות – מה אתם חושבים, שאני אציע אפשרויות שיהיו יותר יקרות מהיום?

יורם מוקדי: ודבר שני, אתם חושבים שאני אתאם עכשיו מול המתחרה שלי?

יורם מוקדי: אני אומר לכם בוודאות – הצעה של חבילה בסיסית של 30-20 ערוצים היא יותר טובה לצרכן מאשר לחייב אותו היום לקנות 70.

יורם מוקדי: זה הכל, זה אל"ף-בי"ת.

איילת נחמיאס ורבין: שאלתם תם: רעיה, מתי אמור לצאת המכרז של עידן פלוס?

רעיה עדני: מקווים שבשבועות הקרובים.

איילת נחמיאס ורבין: פשוט התייחסות, הרפורמות שמביאים אותן לשולחן, כמה זמן לוקח להוציא אותן לפועל?

איילת נחמיאס ורבין: גם להמחיש את המורכבות שקשורה גם לזה.

רעיה עדני: אני רוצה לענות.

רעיה עדני: אחד, מדובר כאן בהצעת חוק ממשלתית, מבושלת, בניגוד לטענות כאן.

רעיה עדני: היתה ועדה כאן, אמנם זה שינוי מסוים מהוועדה המקצועית שישבה כמו כל הצעה - - -

יפעת בן חי שגב: זה שינוי מהותי.

יפעת בן חי שגב: מהותי.

רעיה עדני: היו דיונים ארוכים בתוך הממשלה וגם מחוצה לה, התייעצות עם גורמים לפני הבאה של ההצעה הזו.

רעיה עדני: עלתה כאן שאלה למה אנחנו לא מחכים לראות מה יקרה עוד שנה-שנתיים.

רעיה עדני: אני חושבת שהעולם התחרותי שבו אנחנו נמצאים, אפשר להסתכל על כל מיני נתונים.

רעיה עדני: אנחנו כבר בעיצומה של התחרות.

רעיה עדני: אפשר לחכות עוד שנה-שנתיים, לדעתי הוט ויס לא ישמחו לחכות שנה-שנתיים כי אנחנו פוגעים ביכולת שלהם לתחרות בשוק שהוא מאוד מאוד תחרותי, לתפיסתנו.

רעיה עדני: בנוסף, מדובר פה בהצעת חוק ממשלתית.

רעיה עדני: יש דיון עמוק ומחלוקת בסיסית בין המועצה ובין שאר גורמי הממשלה, כשהממשלה קיבלה לגביה הכרעה ולא הלכה עם המועצה.

רעיה עדני: המחלוקת הבסיסית היא: האם נכון שהרגולטור הוא זה שיקבא את התוכן המובא לצרכן או שהפלטפורמות שמכירות את הצרכנים שלהן טוב יותר, שהן ערות, שהדופק שלהן הוא הדופק של הציבור ושל הצרכנים, ולא לוקח להם – אפרופו המכרז של עידן פלוס, שאני באמת מאוד הייתי שמחה שייצא, אבל אין להם ביורוקרטיה ממשלתית, לא כל דבר צריך אישור וחוות דעת של יועץ משפטי, וכל פעם שצריך לאשר חבילה חדשה – תאמיני לי, זה החיים שלי, אני מבינה כמה קשה לעשות דברים בתוך המדינה, והאם נכון שמדינה תעשה ותתערב לגבי כל הצעת תוכן שמוצעת לצרכן?

רעיה עדני: אנחנו חושבים שבעולם תחרותי זו טעות.

רעיה עדני: זו טעות לבוא לצרכן ולהגיד לו – אתה חייב לצרוך ב-220 שקלים את חבילת הבסיס.

איילת נחמיאס ורבין: פעם ראשונה שאני ממש מסכימה אתך.

רעיה עדני: אני גם לא רוצה להגיד שהאלטרנטיבה היא שאני אקבע חמש חבילות שונות.

איילת נחמיאס ורבין: אני מסכימה אתך, אבל מי מסבך את הדברים זו אותה ממשלה שבאה אלינו דקה וחצי אחרי שגמרנו רפורמה אחת מאוד מאוד גדולה בשוק התקשורת עם רפורמה חדשה, שאנחנו מנסים להבין האם באמת היא תיטיב עם הציבור.

איילת נחמיאס ורבין: זכותנו וחובתנו להבין שזה מה שהרפורמה הזאת עושה.

רעיה עדני: בשמחה גדולה, בגלל זה אני פה.

רעיה עדני: נקודה אחרונה – נשאל כאן איך זה ייטיב עם הצרכן ונאמר שלא הסברנו איך זה ייטיב עם הצרכן.

רעיה עדני: מדובר כאן היום בחבילה שיש לה אוסף של תכנים שלא מתאימים לכל הצרכנים.

רעיה עדני: מה שקורה הוא שיש היום סבסוד – סבסוד צולב.

רעיה עדני: אני צורכת ספורט ואין לי ילדים.

איילת נחמיאס ורבין: - - -

רעיה עדני: היום, כשאני רוצה להתחבר להוט ויס אני מחויבת לקבל ערוץ ילדים ומחויבת לקבל ערוצי ספורט.

רעיה עדני: אני לא רוצה, לא רוצה לשלם עליהם, לא רוצה לצרוך אותם, לא מעניין אותי שהם יהיו על השלט.

רעיה עדני: היום, לפי הרגולציה של המועצה אני חייבת לצרוך אותם.

רעיה עדני: לכן מה שאנחנו באים להציע הוא – תפרקו את זה.

רעיה עדני: למה אתם מכריחים את הצרכנים לקבל דברים שהם לא רוצים ולשלם עליהם?

רעיה עדני: לעניין הפקות המקור, שזה עלה כאן - - -

איילת נחמיאס ורבין: זה מתחבר לשאלה כי חלק מהסיבה שאתה מחייב לפחות חלק מהרכישה הזו זה כדי שהערוצים יוכלו - - - מיכל הביאה בפנינו את בעיית הלוויינים.

איילת נחמיאס ורבין: יורם יביא בפנינו את בעיית הפריסה שלהם או ההשקעות שיש להם, וכו' וכו' וכו'.

איילת נחמיאס ורבין: זאת אומרת שחלק מהעניין הזה זה שתהיה עלות שהיא רלבנטית לגובה ההשקעות שלהם נכון?

רעיה עדני: אני בטוחה שהם לא יתמחרו את המוצרים שלהם בהפסד.

איילת נחמיאס ורבין: באמצעות החבילות האלה הם גם יידעו להבטיח את המחזור שלהם.

איילת נחמיאס ורבין: ברור.

רעיה עדני: לא הבנתי את הטענה עד הסוף.

רעיה עדני: אני חושבת שבשוק מאוד תחרותי הם יידעו לתמחר מאוד את המחירים שלהם.

רעיה עדני: לעניין הפקות מקור.

רעיה עדני: כן, היום יש מחויבות ש-75% מהפקות המקור יהיו בחבילת הבסיס.

רעיה עדני: הפירוק של חבילת הבסיס כופה הסדר אחר.

רעיה עדני: לא יהיה אפשר לעשות את אותו הסדר אם אין חבילת בסיס.

רעיה עדני: אפשר לעשות כל מיני מנגנונים שאומרים – 75% יהיו נגישים ל-80% מהאוכלוסייה, אבל דה פקטו זו אותה גברת בשינוי אדרת.

רעיה עדני: כל הרעיון של לפרק את חבילת הבסיס זה להגיד – אני מתאים את התוכן שלי לצרכן, ולכן צרכן שהחליט לא לקחת את חבילת הבסיס – דרך אגב, יש היום הפקות מקור גם בערוץ ילדים בשיעור מאוד ניכר, יש עולם של הפקות מקור בעולם של לייף סטייל, יש הפקות מקור בעולם של ערוצי ספורט, דוקו.

רעיה עדני: המחויבות של לשים את הכל בחבילה אחת – אם תקראו לה חבילת בסיס או לא – המשמעות היא שהצרכן לא יוכל ליהנות מהתוכן שהוא צורך.

רעיה עדני: מעבר לכך, העלות של הערוץ היא לא עלות רק של הפקת המקור.

רעיה עדני: את כופה על צרכן היום שלא רוצה לצרוך לייף סטייל, בשם הפקת המקור, לשלם על התוכן של הלייף סטייל, למה?

רעיה עדני: כי הוא חייב היום לקבל את ההפקה של הלייף סטייל, בתור הפקת מקור.

רעיה עדני: העלות של ערוץ הלייף סטייל לא מורכבת רק מעלות הפקות המקור.

רעיה עדני: יש לה עוד עלויות.

רעיה עדני: הצרכן שנדרש להיות חשוף להפקות המקור שנחשבות לו, דרך אגב, רק בערוצים ליניאריים, הוא לא יכול להיות חשוף אליהם ב-VOD, חייב לשלם על ערוץ הלייף סטייל בשביל לקבל את הפקת המקור.

רעיה עדני: לכן אנחנו חושבים שבעולם תחרותי - - -

אסף אמיר: את מכירה הפקת מקור בערוץ הלייף סטייל?

אסף אמיר: אני רוצה לדעת.

אסף אמיר: לא, לא.

אסף אמיר: הדיבור הזה של הפקות מקור בערוץ הלייף סטייל – בבקשה תספרי לנו עליהם.

אסף אמיר: בואי נשמע את האוצר מדבר על הפקות מקור בלייף סטייל.

אסף אמיר: בואו נשמע את זה.

אסף אמיר: אני מאוד מכבד אותך, רעיה, אבל זו היתה דמגוגיה.

קריאות: - - -

רעיה עדני: אני מבקשת לסיים את דברי.

רעיה עדני: לכן אנחנו לא חושבים שזה נכון.

רעיה עדני: הרעיון הוא שבשוק תחרותי שבו עיקר הנכס המרכזי שיש להוט ויס כאלטרנטיבה לסלקום ופרטנר – זה הפקות המקור.

רעיה עדני: הסיכוי שהם לא יציעו אותם לצרכנים שלהם בצורה רחבה, הוא אפסי ולכן אני חושבת - - -

קריאות: - - -

קריאה: לא צריך לקחת את הסיכון.

רעיה עדני: אני חושבת שזה עולם שעושים דה-רגולציה ונסמכים על עולם תחרותי, לא הגיוני שפאודה שהיא - - -

נורית קורן: היא תהיה בתשלום ובתשלום גבוה.

רעיה עדני: היא לא תהיה בתשלום גבוה, כי הצרכנים שלהם יעברו לסלקום.

נורית קורן: אני באמת רוצה לדעת איך אנחנו מבטיחים לצרכנים – הרי שתי החברות הגדולות במשק יודעות בדיוק במה צופים המנויים שלהם והם יודעים להגיד מי בדיוק צופה במה.

נורית קורן: הם יידעו לתמחר את החבילה שהם צופים בה במחיר גבוה יותר, כי הם רוצים להרוויח.

רעיה עדני: אבל אסור להם לתמחר באפליה.

נורית קורן: אנחנו יודעים הרי שאם אנחנו עושים סייג אחד אז תמיד יש עשר פעמים איך לעקוף אותו.

נורית קורן: אני רוצה שהחבילה באמת תהיה זולה ושיהיה ברור לאנשים בדיוק מה הם מקבלים.

רעיה עדני: רגולציה הוכיחה שאין חבילות שהרגולטור יודע לעשות.

יפעת בן חי שגב: קודם כל, מה שקורה פה נדמה לי עונה להגדרה של טרגדיה.

יפעת בן חי שגב: מדוע?

יפעת בן חי שגב: כי כל הצדדים הניצים צודקים.

יפעת בן חי שגב: צודקות החברות, גופי השידור, שהרגולציה לא מעודכנת והתחרות, וצודק האוצר לגבי חבילת הבסיס שיש בה סבסוד צולב, אממה?

יפעת בן חי שגב: הפתרון שמוצע פה הוא לא פתרון שעובד בשירות האינטרס הציבורי.

יפעת בן חי שגב: אכן הממשלה קבעה מה שהיא קבעה אבל ללא שהתייעצה עם הרגולטור שהיא עצמה מינתה כאחראי על שוק הטלוויזיה הרב ערוצי.

יפעת בן חי שגב: תראו, הנושא של חבילת בסיס עומד בליבת ההסדרה כולה של שוק הטלוויזיה הרב ערוצית, לא פחות מזה.

יפעת בן חי שגב: זה היסוד.

יפעת בן חי שגב: ברגע שמוציאים אותו יש פה אפקט של מגדל קלפים, של התמוטטות של כל הערכים עליהם מבוססת ההסדרה של הטלוויזיה הרב ערוצית.

יפעת בן חי שגב: הנושא של חבילת הבסיס נולד בכללים של המועצה כיוון שמדובר פה בשוק שהוא עדיין לא שוק תחרותי – עם כל הכבוד לאנשים שאני מאוד מעריכה פה.

יפעת בן חי שגב: מה לעשות שגם הממונה על הגבלים הגדירה את השוק הזה כשוק דואופוליסטי.

יפעת בן חי שגב: מה לעשות ששתי הקבוצות המסחריות האלה הן ברשימת הריכוזיות בחוק הריכוזיות?

יפעת בן חי שגב: נכון, השוק הזה נפתח לתחרות אבל הוא לחלוטין עדיין לא שוק תחרותי.

יפעת בן חי שגב: הוא כנראה שוק דואופוליסטי יותר מאשר הוא תחרותי.

יפעת בן חי שגב: לכן, מכאן נולדה המחשבה של חבילת הבסיס.

יפעת בן חי שגב: מה היא בעצם באה להבטיח?

יפעת בן חי שגב: עומד מאחוריה ערך ציבורי ממדרגה ראשונה שבא להבטיח מינימום של תכנים, בתוכם גם כן הפקות מקור שגם הן באות לשרת איזשהו ערך שהרי המחוקק מחייב אותם להקצות 8% מדמי המנוי שלהם להפקות מקור.

יפעת בן חי שגב: היא באה להבטיח שתהיה פה איזשהו מינימום גם למי שידו אינה משגת.

יפעת בן חי שגב: נכון שמה שקורה פה בפועל שיש פה גם סבסוד צולב, זאת האמת, אבל מצד שני אם מבטלים את חבילת הבסיס, ובזה אני מסכמת, צריך לתת את המנדט ולייצר פתרונות לשלושה עניינים יסודיים שנובעים ממנה: אחד זה הפקות המקור והנגשתם לכלל הציבור וללא תשלום נוסף.

יפעת בן חי שגב: הדבר השני זה סוגית הספורט.

יפעת בן חי שגב: לא אכנס פה לפרטים אבל רק אומר שכל הקונספציה הזו של אירועים מוכרזים מעוותת מהיסוד שלה ברגע שאין חבילת בסיס.

יפעת בן חי שגב: והדבר השלישי שצריך להבטיח שתהיה אפשרות לרכישה גם ערוצים בודדים ולא רק של חבילות, זה הכל.

יפעת בן חי שגב: אני לא רואה איך שלושת היסודות האלה מקבלים מענה בהצעה המוצעת היום.

יורם מוקדי: הדוגמה הכי יפה – יש ערוץ נפלא שקוראים לו "ניקולודיאון", אגב, אני מאוד אוהב אותו.

יורם מוקדי: חלק מהפקות המקור שלי משודרות שם, אני חושב שזה ערוץ נהדר שצריך לעשות הפקות מקור.

יורם מוקדי: אני נאלצתי לשים את הערוץ הזה בחבילת הבסיס, כי אני נאלץ לשים את רוב הפקות המקור ילדים שלי בחבילת הבסיס, דוגמה מובהקת לזה שהרגולציה עם הכוונות הטובות שלה מאלצת אותי לשים את כל הנכסים החשובים שלי באותה חבילה ואני לא יכול לפרק אותה.

מיכל רפאלי כדורי: אני חושבת שכל הכללים שקשורים בחבילת הבסיס לא נקבעו עכשיו כי אין עוד תחרות, אלא נקבעו חלקם לפני 25 שנה וחלקם במהלך הדרך.

מיכל רפאלי כדורי: העולם השתנה, הגבינה זזה.

מיכל רפאלי כדורי: אתם לא נותנים לנו להתחרות.

מיכל רפאלי כדורי: לא נתחרה – נפסיד כסף.

מיכל רפאלי כדורי: נפסיד כסף – לא יהיה כסף להפקות מקור.

מיכל רפאלי כדורי: אז אני לא יודעת אם אתם רוצים שמה-8% יישאר 4% שכולו יהיה בחבילת הבסיס, או שאנחנו נוכל שיישאר שם כסף כי נתנו לנו כלים להתחרות בעידן החדש.

רועי פולקמן: - - - עם סלקום ופרטנר.

רועי פולקמן: כשנגיע לרגולציה נדבר על זה.

אסף אמיר: החשש שלי, וברור שאני רוצה שיהיו ככל שיותר הכנסות ומה שמשתמע מהן להשקעות בהפקות מקור.

אסף אמיר: אני מרגיש שהדבר הזה וגם ממה שאני שומע ממך, רעיה, זה נשמע כאילו זה לא קיבל את כל המחשבה עד הסוף.

אסף אמיר: זה לא באמת מגן על הפקות מקור, ואנחנו לא יודעים כי נורא קל – קצת למדתי - - -

רעיה עדני: אני מבקשת לא לעשות דה-גיטימציה להצעה שלנו.

רעיה עדני: תדונו לגופו של עניין.

רעיה עדני: אני מאוד מבקשת.

אסף אמיר: אני אומר ששינויים מסוימים ברגולציה אנחנו לא צופים עד שהם קורים.

אסף אמיר: ואז, אחרי שהם קורים מאוד קשה להחזיר את הסוסים חזרה.

אסף אמיר: לכן אני אומר שהתחושה שלי, לעניין הפקות המקור לפחות – אני לא חושב שניתנה לזה מחשבה.

אסף אמיר: אני חושב שאינטרסים אחרים הם ש - - - תחרות, תחרות, תחרות, אבל אני חושב שבתוך התחרות צריך לשמור על הדברים המרכזיים שלשמם יש את כל הדבר הזה כי אחרת לא היינו מתכנסים פה, בכלל.

אסף אמיר: זה לא רק בשביל תחרות, זה גם בשביל תוכן.

אסף אמיר: לא רק תחרות, גם קצת תוכן – ואני לא בטוח שניתנה לזה מחשבה עד הסוף.

אלונה אבט: ילדים קטנים עד גיל 6 לא יודעים לקרוא ולכתוב.

אלונה אבט: יש להם היצע צפייה מוגבל מאוד.

אלונה אבט: הם לא יכולים כמו האחים הגדולים שלהם לראות ערוצי ספורט, ערוצי ברודקסט רגילים או כל מיני תוכניות אחרות.

אלונה אבט: זה שלב בחיים שזה ראשית הקניית השפה, התפיסה התרבותית שלהם, השייכות והזהות שלהם למקום.

אלונה אבט: במעט מאוד כסף שגם ככה מוגדר כיום – והיום ההשקעה היא כ-5 שקלים לילד מתוך הערכת כמות הילדים, זו השקעת הפקות המקור לגיל הרך, שתגיע לכל הילדים כי יהיה גן שאם להורים יהיה כסף אז ראית גם את תוכנית האוריינות וכן הלאה - - -

איתן כבל: העניין ברור.

איתמר אביטן: אני אמרתי גם בתחילת הדיונים.

איתמר אביטן: אני יושב פה בדיונים האלה, חלקם הם לענייננו וחלקם לא, וגם בנושא של הפקות המקור.

איתמר אביטן: כבוד היושב-ראש אינו חסר הבנה, כבוד היושב-ראש מבין, אבל זה לא ברור מסיבה אחת ברורה – שזה לא עניין של הצרכן ולא עניין של העובדים.

איתמר אביטן: זה עניין של מאבקים בין משרד האוצר לבין פירוק הרגולציה ופירוק מועצת הכבלים והלוויין ופירוק של הרשות השנייה - -

רעיה עדני: ממש לא.

רעיה עדני: ממש לא נכון.

איתמר אביטן: - - ולכן זה לא ברור ולא מובן.

רעיה עדני: ממש לא נכון, אני מוחה.

איתן כבל: את האמת לומר לכם – אני מאוכזב.

איתן כבל: אני אומר את זה בכאב גדול כי אני יושב פה בראש השולחן.

איתן כבל: כל כך ברור לי שנדרשת תחרות ונדרש שינוי אמיתי במערכת הרב ערוצית.

איתן כבל: אם יש משהו שהיה צריך יותר מכל עוד לפני כל הרפורמות האחרות זו הרפורמה הזאת, כי שם, בסוף בסוף, זו רפורמה שהציבור מרגיש אותה או אמור להרגיש אותה בכיסו.

איתן כבל: אני עוד לא נכנס לתוך ההליכים האחרים והשאלות שעומדות לפתחנו, ממש לא.

איתן כבל: זו הרפורמה, והציבור צריך להרגיש אותה והוא שואל כל הזמן שאלות.

איתן כבל: ציבור זה גם אני וכל אחד מאתנו.

יפעת בן חי שגב: גם הגופים צריכים להרגיש אותה.

איתן כבל: מה שאני רוצה לומר לכם – יש לי יותר מדי שאלות שאני לא מצליח לקבל עליהן את התשובות הברורות, למשל – אני רוצה שתהיה תחרות, אבל שימו לב לבעייתיות: אם יש נושא אחד שברור לי שהוא חייב להיות, הפקות מקור, כי אני לא יכול לסמוך שבשלב מסוים - - - העניין הזה שאני יכול לעבור?

איתן כבל: לא כל כך מהר עוברים, זו עובדה ואני דוגמה מצוינת.

איתן כבל: פעם שנייה- לא משנה אם חבילת הבסיס או היסוד – לא משנה איך נקרא לה, בשורה התחתונה כמה הצרכן צופה – זה בסוף אתה מסתכל ובמקרה הטוב על יד אחת ערוצים שאתה צופה בהם, אם לא הספקת תראה ב-VOD.

מיכל רפאלי כדורי: אז למה אתה רוצה לשנות את המצב הקיים?

איתן כבל: אל תפריעי לי.

איתן כבל: לא הפרעתי לאף אחד פה.

איתן כבל: ניסיתי רק להבין.

איתן כבל: צריך למצוא מפענח לכל מה שנאמר כאן.

איתן כבל: זה כל כך מתבקש.

איתן כבל: אני עכשיו מבין את הרצון לייצר – המצב הנוכחי לא טוב לציבור וכנראה גם לא לכם.

איתן כבל: זו עובדה.

איתן כבל: אני לא מנסה להגיד מי יותר ומי פחות.

איתן כבל: נכון לרגע זה – זה רע לכל הצדדים.

איתן כבל: אני לא יודע עדיין שההצעה הזו יודעת לתת לנו את התשובות בצורה ברורה.

איתן כבל: בסוף זו תחרות, כמו שאמר חבר הכנסת פולקמן, אתם יכולים לומר מה שאתם רוצים כי אני לא אהיה פה, חבר הכנסת פולקמן לא יהיה פה, אנחנו לא נהיה פה, ואני לא יודע אם אתם תהיו.

איתן כבל: באותו מקום, כשאני במקום שאני אמצא את עצמי במערכת שבכלל לא התכוונתי אליה – שאת מה שאני לא רוצה עולה לי גרוש וחצי אבל זה מתאזן עם כל מה שאני כן רוצה.

איתן כבל: כיוון שאנחנו חיים בעולם עסקי אנחנו מבינים את העניין.

איתן כבל: אם זה לא היה מתקיים בעולם שלנו, ניחא, אבל זה לחם חוקנו כל היום, לא רק אצלכם, בכל מקום.

איתן כבל: אני לא אומר את זה כלפי הוט ויס בהתרסה.

איתן כבל: אלה כללי המשחק, היצע וביקוש – מבוא לכלכלה.

איתן כבל: במקום שהאוצר מלמד אותי היצע וביקוש – מה יגידו לי אחר כך?

איתן כבל: למה אתה מתערב, תן לשוק לעשות את שלו.

איתן כבל: אבל, אם הייתי יודע שבאמת פה נלחמים בגרוגרת איש של רעהו, ניחא.

איתן כבל: כמאמר אלוהים לכוזרי בחלום, אני אומר כך: כוונותיך רצויות, אני לא רוצה להגיד שמעשיך אינם רצויים, כי אני לא מבין עדיין – וזה שאת, רעיה, יכולה להגיד לי את זה, ושאני אשתכנע - - - הכוונה ברורה לי.

איתן כבל: אני לא בטוח שאני לא מציל את כולנו, רעיה, מהכוונה של עצמנו.

איתן כבל: אני מעדיף לבוא לרפורמה אמיתית, כוללת, שלוקחת את כל הערוצים ומנסה לשבור, במירכאות, במובן הזה שצריך ליצור כללי משחק חדשים.

איתן כבל: זה טלאי.

איתן כבל: נכון, זה טלאי יותר גדול.

רועי פולקמן: זה כולל הדיון על פרטנר וסלקום – זה חייב להיות יחד.

רועי פולקמן: ברור.

איתן כבל: זה טלאי יותר גדול, לא מתווכח, שמנסה לעשות הסדרה יותר גדולה, אבל הוא עדין תפור בתפרים גסים.

איתן כבל: באמת, אני מוכן להתחרות עם כל מי שיושב פה כמה באמת מבינים את עולם התקשורת.

איתן כבל: זה שאני שואל את השאלות – זה כי אני מנסה לפשט את מה שקורה פה.

איתן כבל: אם זה לא הכי פשוט, ואדע כמה זה עולה – נכון לרגע זה, עדיין – מי שצריך לתת את התשובות - - - אני בסוף לא רוצה להוציא מתחת ידיי משהו שאני לא שלם אתו.

איתן כבל: זה חייב שיהיה.

איתן כבל: חייבת להיות לא רפורמה, חייבת להיות מהפכה.

איתן כבל: רפורמה זה משהו נקודתי.

איתן כבל: חייבת להיות מהפכה שיודעת גם להתכתב עם פרטנר וסלקום באחת לאחת.

איתן כבל: אני כבר אומר לכם עכשיו שנהייתי מבוהל עוד יותר כי אם אני לא רואה בעיניים שלי רפורמה שיודעת להביא כמקשה אחת גם את פרטנר וסלקום - - -

קריאה: נטפליקס.

יפעת בן חי שגב: וגם פייסבוק - - -

איתן כבל: אני אומר לכם, אם מישהו רוצה שלא יקרה פה כלום, שיחכה לביאת המשיח.

איתן כבל: אנחנו עוד לא שם, ולא כי אני לא חושב שזה נכון ולא כי אני לא קיימתי, ולא אם הממשלה הזו תחזיק מעמד - - -זה לא העניין.

איתן כבל: בסוף בסוף אני לא רוצה לתת התחייבויות שיהרגו את מה שמחויב.

איתן כבל: אני אומר לכם – אני לא מצליח להבין.

איתן כבל: אני לא יודע להצביע על משהו שאני לא מתחבר אליו, לא מבין אותו, גם חברי הכנסת לא מרגישים שהם יושבים על אדני ברזל בעניין הזה.

איתן כבל: מה שאני מנסה לומר לכם – אם תצליחו, מה שאני לא רואה - - - אני לא מתכוון להצביע על זה.

איתן כבל: תעשו עם זה מה שאתם רוצים.

איתן כבל: אני חשבתי שזה צריך להיות מוצר כל כך פשוט, שיגידו לי – זה העניין.

איתן כבל: אני מציע לך, רעיה, להקשיב להקלטה של עצמך.

איתן כבל: אני מנסה להגיד לכם – אני לא הבנתי את זה.

איתן כבל: עד לרגע זה אני לא בדיוק מבין מה התועלת שתצמח, והפחד הגדול שלי הוא שחברי ואני ניזכר כמי שהביאו רפורמה שבטווח הבינוני החמירה את המצב ולא שיפרה אותו.

אתי בנדלר: אני רוצה לחדד את מה שאני לא הבנתי.

אתי בנדלר: כשאנחנו קראנו בהתחלה את ההצעה היתה לנו את התחושה שהנה הצרכן הולך להיות המלך במובן זה שהוא יוכל להרכיב לעצמו חבילה של ערוצים שמעניינים אותו.

אתי בנדלר: כיוון שהוא ירכוש רק את הערוצים שמעניינים אותו שזה הרבה פחות מכל החבילות שמוצעות היום, באופן טבעי הוא גם ישלם פחות.

אתי בנדלר: ההצעה אבל אומרת שלא הצרכן ירכיב את החבילות אלא ירכיבו לו חבילות, שזה אומר שגם בחבילות שירכיבו לו ייתכן שיהיו ערוצים שהוא יצטרך לשלם עבורן והוא לא מעוניין בהם.

אתי בנדלר: זה מצד אחד.

אתי בנדלר: מצד שני, אם הוא ירצה להוסיף ערוצים הוא יצטרך לשלם עבורם תוספת מחיר, כך שבסך הכל במצב שיגיע אף אחד מחברי הכנסת פה לא השתכנע שהוא ישלם פחות ממה שהוא משלם היום.

אתי בנדלר: הוא יקבל פחות ערוצים אבל הוא לא בהכרח ישלם פחות.

אתי בנדלר: נדמה לי שלשאלה הזו לא ניתנה תשובה שתניח את הדעת.

איתן כבל: מה שאי אפשר להסביר בצורה פשוטה – אני לא יודעת להתמודד אתו, אני מצטער מאוד.

איתן כבל: גם לא צריך אחר כך שהמוקדנים עוד יישבו ויתחילו להסביר את כל מה שאנחנו כאן מנסים להסביר?

איתן כבל: וואלה, לא אוכל.

רעיה עדני: אני מבקש להתייחס כי נאמרו פה דברים ישירות אלי.

רעיה עדני: אני מבקשת לומר שאני מבינה שזה מורכב לוותר על כוח.

קריאות: - - -

איתן כבל: לא, לא.

איתן כבל: רעיה.

איתן כבל: לא הוגן.

רעיה עדני: תנו לי לסיים את המשפט.

איתן כבל: זה לא הוגן, כפתיח.

איתן כבל: בשום פנים ואופן ההתייחסות פה היא לא - - -

רעיה עדני: לא התייחסתי אליך.

רעיה עדני: סליחה, "כוח" אולי זה לא המושג הנכון, אולי שליטה, סליחה.

רעיה עדני: כשאתה מתכנן את החבילות יש לך את הוודאות – כן, אתה יכול להגיד – מכיוון שהחבילה היא כזאת וכזאת ואני קובע אותה, אז אני יודע מה אני אקבל.

רעיה עדני: אני לא מציעה את ההצעה הזו כי אני לא חושבת שאני יודעת לתכנן טוב יותר.

רעיה עדני: לכן הבקשה שאני אגיד מה יהיה ביום שאחר כך – אני מסרבת לענות עליה באופן אידיאולוגי כי אני, בתור נציגת ממשלה, לא יודעת לענות על השאלה מה הצרכן צריך ומה הוא רוצה.

רעיה עדני: אני הבנתי מה היועצת המשפטית אמרה, אני רק מבקשת להגיד שאני חושבת שבמודל של טלוויזיה רב ערוצית יהיה קשה להשיג את זה.

רעיה עדני: גם אם בעולם אוטופי נכון שכל צרכן יבחר.

רעיה עדני: פה מדובר במערכת לוגיסטית מאוד מורכבת של עשרות חבילות, אולי יותר – אלפי חבילות, שטכנית אני חושבת שהוא לא כל כך ישים ועלול לגרור כאלה עלויות שבאמת לא נצליח להגיע לחבילות יותר זולות.

אתי בנדלר: הנקודה מאוד פשוטה – תתייחסי לשאלה מה הצרכן ירוויח בסופו של דבר.

רעיה עדני: נקודה אחרונה ואני מסיימת – אני חושבת שמה שמבטיח לי שהצרכן ייהנה מזה והחבילות יוזלו זה שיש לו היום אלטרנטיבות ליס והוט.

רעיה עדני: אם הם יעזו להציע חבילות שהן פחות אטרקטיביות – הרי כבר היום הם מדממים – את יכולה להסתכל על מספרי המנויים שלהם.

רעיה עדני: אם הם יציעו חבילות פחות אטרקטיביות הצרכנים יצביעו ברגליים.

רעיה עדני: כבר היום הם מצביעים.

רעיה עדני: היום הם לא יכולים להציע חבילות אטרקטיביות, את קושרת להם את הידיים, ברור שהם לא מציעים אותן.

רעיה עדני: מחר, אם הם יעזו להציע חבילה לא אטרקטיבית הצרכן ילך.

רעיה עדני: הוא ילך לסלקום, ילך לפרטנר, ילך לנטפליקס ולעידן פלוס פלוס – הוא לא יישאר אצלם.

רעיה עדני: לכן, אני במובן הזה שקטה.

רעיה עדני: אני מבינה שקשה להבין את זה.

איתן כבל: זה לא עניין של קושי.

איתן כבל: יותר מאשר העגל רוצה לינוק הפרה רוצה להניק, במובן הזה שאנחנו, הלקוחות, הצרכנים, מאוד רוצים את המהפכה הזאת.

איתן כבל: היא כבר כתובה על הקיר, הצורך בה כבר זועק.

איתן כבל: לא השתכנענו.

איתן כבל: נכון להרגע אני מרגיש שאני בא לברך ומוצא את עצמי מקלל.

איתן כבל: לא השתכנעתי.

איתן כבל: אני מבין את מה שאת אומרת, אני יכול לחזור על כל מילה, זה לא העניין.

איתן כבל: אומר לכם אדם שמכיר את זה פה לפני ולפנים יותר מכל אחד אחר, ואומר לך: בשורה התחתונה אני לא בטוח שאנחנו עושים טוב בתחרות במתכונת הנוכחית, לפלטפורמות.

איתן כבל: אני אדבר עם המשרדים השונים, אני ארצה רפורמה שכוללת גם את סלקום ופרטנר.

אתי בנדלר: ערוצי טלוויזיה המשדרים על גבי האינטרנט.

איתן כבל: בדיוק.

איתן כבל: אני רוצה את זה כמקשה אחת וזו הדרך היחידה, באמת, כדי להתמודד עם זה.

איתן כבל: אנחנו נצא להפסקה של חצי שעה.

איתן כבל: תודה לכולם.

איתן כבל: אני מודה לכם, הישיבה נעולה.